Arhiva - januar - mart 2013. - Republika Srbija - Ministrastvo za rad, zapošljavanje, boračka i socijalna pitanja\nArhiva\tVesti\tJanuar - mart 2013.\tArhiva - januar - mart 2013.\n29. mart 2013. 11. sednica saveta za bezbednost i zdravlje na radu Ministarstvo rada, zapošljavanja i socijalne politike Vlade Republike Srbije organizovalo je danas 11. sednicu Saveta za bezbednost i zdravlje na radu, na kojoj su predstavljeni izveštaji o radu Inspektorata za rad i Uprave za bezbednost i zdravlje na radu.\nNa sednici Saveta doneti su sledeći zaključci: 1. Što hitnije pristupiti izmenama i dopunama Zakona o radu, a posebno u delu registracije Ugovora o radu (registraciju ugovora vršiti kod Inspekcije rada ili na nivou lokalne samouprave), dati veću nadležnost inspekciji rada, kroz iniciranje donošenja Zakona o inspekciji rada ili Zakona o inspekcijama;\n7. Organizovati kampanje koje se odnose na podizanje svesti u primeni mera bezbednosti i zdravlja na radu kod malih i srednjih poslodavaca. 29. mart 2013. 1. aprila isplata pomoći najugroženijim penzionerima Isplata treće rate jednokratne pomoći za penzionere čija su mesečna primanja manja od 15.000 dinara počeće u ponedeljak 1. aprila 2013. godine.\n22. mart 2013. Razrešešen dužnosti direktor Gerontološkog centra u Knjaževcu Rešenjem Ministarstva rada, zapošljavanja i socijalne politike Republike Srbije, zbog propusta u radu i nepostupanja po uputstvu Ministarstva posle incidenta u stacionaru Gerontološkog centra u Knjaževcu kada je korisnica ove ustanove O.C. stara 83 godine zadobila teške telesne povrede, dužnosti je razrešen direktor Gerontološkog centra Knjaževac, Predrag Ranđelović. Za vršioca dužnosti direktora Gerontološkog centra u Knjaževcu imenovan je Saša Ignjatović.\n22. mart 2013. Gradilište mosta Zemun-Borča – primer visokih bezbednosnih standarda Državna sekretarka Ministarstva rada, zapošljavanja i socijalne politike mr Stana Božović i direktorka Uprave za bezbednost i zdravlje na radu, Vera Božić-Trefalt, obišle su gradilište mosta Zemun-Borča sa pratećim pripadajućim saobraćajnicama.\nCilj obilaska ovog gradilišta bilo je sagledavanje primene mera bezbednosti i zdravlja na radu imajući u vidu obavljanje složenih i kompleksnih poslova na ovom projektu, kao jednog od primera dobre prakse u oblasti bezbednosti i zdravlja na radu u Republici Srbiji.\n"Radovi traju već 18 meseci i za to vreme dogodile su se jedna teža i tri lakše povrede. Takva satistika dokaz je visokih bezbednosnih standarda", rekla je državna sekretarka Stana Božović. Ona je podsetila da na izgradnji mosta Zemun-Borča radi oko 500 radnika, a među njima 280 iz Kine. Tokom obilaska gradilišta, predstavnici izvođača radova CRBC – China road & Bridge Corporation Serbia - izneli su osnovne podatke i tehničko-tehnološke karakteristike projekta, kao i plan mera bezbednosti i zdravlja na radu, elaborat o uređenju gradilišta i predstavili sistem bezbednosti i zdravlja na radu u celini.\nMenadžer projekta, predstavnik kineske firme CRBS Kang Ći Fej je izjavio da se radovi na mostu obavljaju prema najvišim bezbednosnim standardima, a poštuju se propisi i regulativa Kine i Srbije. "Bitni su nam zaštita radnika i zaštita životne sredine. Nama je ovo prvi posao u Evropi i stalo nam je da se sve lepo odvija i završi", istakao je Fej. Radovi na izgradnji mosta Zemun-Borča u Beogradu teku prema planovima i predviđenim rokovima i da bi posao trebalo da bude gotov do oktobra 2014. godine. 21. mart 2013. Krkobabić: novi Zakon o radu do kraja godine „Izmene i dopune Zakona o radu neće biti skoro gotove i biće veliki uspeh da se krajem ove godine definisan predlog nađe pred poslanicima Skupštine“, istakao je ministar rada zapošljavanja i socijalne politike Jovan Krkobabić učestvujući na okruglom stolu u organizaciji Saveza samostalnih sindikata Srbije (SSSS) pod nazivom „Šta dobijamo izmenama Zakona o radu“.\n„Moramo u prvom redu da vodimo računa da se zakon donosi u interesu radničke klase i njihovih prava, jer ona mora da radi“, naglasio je Krkobabić, „ali bez gledanja preko ramena i haosa koji traje u privredi već 20 godina, jer u suprotnom neće biti rezultata“. Takođe treba dati šansu za oko 750.000 nezaposlenih koliko ih ima zvanično, realno čak dvostruko više. „Nisam siguran da ćemo dobiti idealan zakon, ali založiću se da u postojeću radnu grupu budu uključeni nezavisni stručnjaci i eksperti bez obzira na stranačku pripadnost“, rekao je Krkobabić najavivši da će od saradnika i radne grupe tražiti da pažljivo razmotre sve predloge sa skupa.\nProfesor Pravnog fakulteta u Beogradu, Zoran Ivošević, predlaže da se definicija radnika proširi i na one koji rade, a nisu u radnom odnosu. „Ako neko radi na daljinu, u kući ili povremeno mora da dobije mogućnost socijalnog dogovaranja i sindikalnog učlanjivanja“, predlaže Ivošević. Predsednik Udruženja poslodavaca Srbije Nebojša Atanacković zalaže se za strože sankcije prema „poslonedavcima“ koji otpuštaju, ne isplaćuju redovno plate ni doprinose, ali kupuju skupe jahte, dok je profesor Boža Drašković oštro osudio koncept po kojem se smanjivanjem radničkih prava smanjuje kriza i povećavaju nove investicije. Mihael Erke, direktor Fondacije Fridrih Ebert u Srbiji, istakao je da je fleksibilnost radnih odnosa preduslov za poboljšanje konkurentnosti. - Praksa je pokazala da je konkurentnost u privredi mnogo veća u zemljama Skandinavije pa i u Nemačkoj, gde je zaštita radnih prava veća nego u Sjedinjenim Američkim Državama i Velikoj Britaniji. Takođe, kada je u Nemačkoj opao izvoz, pokazalo se da je uvođenje fleksibilnijeg radnog vremena daleko isplativije i jeftinije nego otpuštanje zaposlenih - istakao je Erke.\nNjegoš Potežica, potpredsednik SSSS-a, istakao je da je cilj novog zakona da se obezbede bolji uslovi rada, uz veći profit poslodavaca i sredstva za državu. Posebno, istakao je Potežica, treba zaštititi trudnice, porodilje i majke sa decom sa posebnim potrebama. 18. mart 2013. Krkobabić sa ambasadorom Norveške Potpredsednik Vlade Srbije i ministar rada, zapošljavanja i socijalne politike, dr Jovan Krkobabić razgovarao je danas s ambasadorom Norveške u Srbiji, njegovom ekselencijom Nilsom Ragnarom Kamsvagom. U razgovoru je posebna pažnja posvećena iskustvima dosadašnje saradnje i mogućim projektima buduće saradnje.\n- Norveška je posebno pomogla i pomaže Srbiju u njenoj delikatnoj ekonomskoj situaciji. Čini to ne samo iskustvom, dobronamernim savetima i sugestijama već i neposrednom materijalnom podrškom u realizaciji brojnih projekata. Njihovi rezultati su vidljivi. I to je najmanje što možemo da učinimo, ne samo iz obaveze prema našim norveškim prijateljima, već i prema onima kojima je ta pomoć najpotrebnija - građanima Srbije. Iskreno se nadam da ćemo tu saradnju nastaviti i u narednom peridu na obostrano zadovoljstvo - zaključio je Krkobabić. - U rešavanju brojnih problema socijalne politike, od izuzetne važnosti je naša međusobna razmena neposrednih iskustava. Na taj način doći ćemo i do optimalnih rešenja – rekao je Nils Ragnar Kamsvag. Norveški ambasador izrazio je spemnost za nastavkom saradnje u sektorima socijalnog rada i zapošljavanja kao i drugim projektima koji će doprineti snaženju Srbije.\n18. mart 2013. Stana Božović učestvuje u radu okruglog stola Ženske parlamentarne mreže Ženska parlamentarna mreža Narodne skupštine Republike Srbije organizuje okrugli sto na temu „Položaj žena u Srbiji“, u utorak, 19. marta 2013. godine. Skup se održava u Domu Narodne skupštine, Trg Nikole Pašića 13 (mala sala), sa početkom u 9 časova.\nNa okruglom stolu će o borbi protiv nasilja nad ženama i porodičnog nasilja govoriti državna sekretarka Ministarstva rada, zapošljavanja i socijalne politike mr Stana Božović. Borba protiv nasilja nad ženama jedan je od strateških ciljeva i prioriteta rada Ministarstva u narednom periodu. Republika Srbija je usvojila Nacionalnu strategiju za sprečavanje i suzbijanje nasilja nad ženama u porodici i u partnerskim odnosima 2011. godine, a u toku je i priprema akcionog plana za implementaciju ove strategije. Državna sekretarka Stana Božović ističe da je Ministarstvo spremno da preduzme sve neophodne korake u borbi protiv nasilja nad ženama i poziva sve državne aktere da se uključe u aktivnosti koje će biti sprovedene u budućnosti.\n15. mart 2013. 250.000 evra od Norveške za bezbedniji rad u Srbiji Deset preduzeća koja se bave proizvodnjom tekstila, prediva, kože i obuće dobilo je ukupno 250.000 evra kao donaciju Norveške za poboljšanje bezbednosti i zaštite zdravlja na radu. Donacije su deo projekta poboljšanja bezbednosti i zdravlja na radu koji je finansirala Norveška sa 740.000 evra.\nPotpredsednik Vlade i ministar rada, zapošljavanja i socijalne politike, dr Jovan Krkobabić, istakao je da je Srbija nekada bile jedna od vodećih zemalja u Evropi u svetu po standardima zaštite na radu. Imala je dva instituta, u Novom Sadu i Nišu, i bila je uzor zemljama u regionu. „Danas imamo velike probleme. Srbija ima ogroman broj invalida rada i penzionera zbog invaliditeta", ukazao je Krkobabić. Prema njegovim rečima razlozi za to su zastarele tehnologije i\ntehnika koja se koristi u procesu proizvodnje. "Sprečavanjem invaliditeta na radu i ugrožavanja čoveka u radnom procesu usporava se proces penzionisanja, a na taj način doprinosi se da se novac ulaže u druge oblasti, razvoj privrede i time razvoju zemlje i novom zapošljavanju", rekao je Krkobabić.\nDržavna sekretarka, Stana Božović, naglasila je da je svrha projekta razvoj institucionalnih kapaciteta kako bi se u odabranim granama industrije poboljšali bezbednost i zdravlje i uslovi na radu, kao i edukacija u ovoj oblasti u cilju unapređenja znanja i veština. U prvoj fazi projekta izrađena je Studija o izvodljivosti sa smernicama za formiranje Centra za edukaciju u oblasti bezbednosti i zdravlja na radu, održano je šest dvodnevnih radionica za 120 lica za bezbednost i zdravlje na radu i tri jednodnevne radionice za 60 predstavnika reprezentativnih udruženja zaposlenih i poslodavaca. Održane su dve radionice za 26 stručnjaka za bezbednost i zdravlje na radu na temu procene rizika u skladu sa najčešće korišćenom metodom za procenu rizika. Izrađena su Uputstva za obuke iz oblasti bezbednosti i zdravlja na radu o primeni evropskih i nacionalnih politika i standarda bezbednosti i zdravlja na radu u za obuku trenera za procenu rizika, kao i komparativna analiza o proceni rizika na području Zapadnog Balkana.\nU drugoj fazi projekta dodeljeno je 10 grantova, u ukupnom iznosu od 250.000 evra, za poboljšanje konkretnih uslova na radu u skladu sa postupcima i kriterijumima za odabir preduzeća i javnim konkursom. Donacije u okviru poboljšanja bezbednosti i zaštite zdravlja na radu\ndobila su preduzeća:\n14. mart 2013. Saopštenje o događaju u Gerontološkom centru Knjaževac U noći između 11. i 12. 03. 2013. godine, oko 02,00 sati u stacionaru Gerontološkog centra Knjaževac došlo je do incidentne situacije, tokom koje je korisnica ove ustanove O.C. stara 83 godine, zatečena na podu toaleta sa povredama glave i lica. Istu je, po pozivu sa bolničke signalizacije, pronašla dežurna medicinska sestra. Od strane prisutnih zdravstvenih radnika odmah joj je ukazana medicinska pomoć u smislu zaustavljanja krvavljenja, nakon čega je odvezena u hitnu službu, pa u Zdravstveni centar Knjaževac. Nakon pregleda i potrebne zdravstvene intervencije, imenovana je prebačena u Klinički centar u Nišu.\n8. mart 2013. Nacionalna konferencija „Žene na rukovodećim funkcijama u državnim strukturama Republike Srbije“ Povodom Međunarodnog dana žena, 8. marta, Uprava za rodnu ravnopravnost, Ministarstva rada, zapošljavanja i socijalne politike, organizovala je konferenciju Žene na rukovodećim funkcijama u državnim strukturama Republike Srbije.\nKonferenciju su otvorili dr Zorana Mihajlović, ministarka energetike, razvoja i zaštite životne sredine, Torgny Svenungson, šef razvojne saradnje Švedske u Srbiji i mr Stana Božović, državna sekretarka u Ministarstvu rada, zapošljavanja i socijalne politike. Na konferenciji su takođe učestvovale ministarke Vlade Republike Srbije, prof. dr Slavica Đukić-Dejanović, ministarka zdravlja i dr Alisa Marić, ministarka omladine i sporta, državna sekretarka Ministarstva rada, zapošljavanja i socijalne politike Brankica Janković, osvajačica zlatne medalje na Olimpijskim igrama Milica Mandić, kao i druge potpredsednice političkih partija u Srbiji, predstavnice međunarodnih organizacija, državnih institucija i nevladinih organizacija koje se bave zaštitom i unapređivanjem rodne ravnopravnosti.\nPodaci pokazuju da je Zakon o izboru narodnih poslanika napravio značajan pomak jer je došlo do povećanja broja poslanica. Evropska unija je takođe usvojila niz dokumenata kojima je definisana potreba da se načelo rodne ravnopravnosti integriše u sva područja i aktivnosti politike. Najvažniji strateški dokument EU jeste Strategija Evropske Unije za ravnopravnost između žena i muškaraca od 2010. do 2015. godine.\n7. mart 2013. Stana Božović: Uključiti žene u politiku odlučivanja U Medija centru je povodom 8 marta Ambasada Australije u saradnji sa UNWomen organizovala konferenciju pod nazivom: Podizanje svesti o nasilju nad ženama. Na konferenciji su govorile ambasadorka Australije njena ekselencija dr Helena Studert, državna sekretarka Ministarstva rada, zapošljavanja i socijalne politike mr Stana Božović, direktorka UN WOMEN programa Asja Varbanova i direktor B92 Veran Matić.\nNa konferenciji povodom međunarodnog Dana žena „Podizanje svesti o nasilju nad ženama“, državna sekretarka Stana Božović je naglasila da žene najčešće trpe psihološko, fizičko, ekonomsko i seksualno nasilje i to u partnerskim odnosima čime se narušavaju njihov integritet i zdravlje. "Vlada Srbije je željna, voljna i sve radi u tom pravcu da se poboljša položaj žena kada je u pitanju nasilje, partnerski odnos i kada je u pitanju učešće žena u društvu", rekla je Božović. Ona je istakla da svi rezultati koji su rađeni u protekle tri godine ukazuju da nema segmenta u društvu gde žene nisu diskriminisane i dodala da je neophodno da se što više žena uključi u političke organizacije kako bi se afirmisale i bile u sistemu odlučivanja. Srbija je pristupanjem COMMIT kampanji Ujedinjenih nacija još jednom pokazala političku volju da se suprotstavi nasilju nad ženama. Državna sekretarka je takođe ukazala na značaj zajedničke borbe i državnih institucija, nevladinih organizacija, akademskih organizacija i medija protiv nasilja i podizanja svesti javnosti o ovom problemu. 7. mart 2013. Krkobabić sa ambasadorom Tunisa Potpredsednik Vlade Srbije i ministar rada, zapošljavanja i socijalne politike, dr Jovan Krkobabić, primio je danas ambasadora Republike Tunis, njegovu ekselenciju Madžida Hamlauia. Podsetivši na tradicionalne prijateljske veze dva naroda, potpredsednik Krkobabić se zahvalio na poštenom i principijelnom stavu Tunisa da ne prizna jednostrano proglašenje nezavisnosti Kosova i Metohije, uz iskreno uverenje da će taj stav i u buduće zafržati.\n6. mart 2013. Regionalni stambeni projekat zbrinjavanja izbeglica Potpredsednik Vlade Srbije i ministar rada, zapošljavanja i socijalne politike dr Jovan Krobabić razgovarao je danas s predstavnicima Bosne i Hercegovine, Crne Gore, Hrvatske i Srbije uoči predstojeće informativne kampanje Regionalnog stambenog projekta u rešavanju stambenih pitanja najugroženijih izbeglica. Programom je predviđeno stambeno zbrinjavanje 27.000 porodica u regionu, od čega 16.700 porodica iz Srbije. Stambeni projekat četiri zemlje deo je procesa regionalne saradnje na rešavanju preostalih otvorenih pitanja od značaja za populaciju izbeglica iz perioda 1991.-1995. godine. Sredstva za tu namenu obezbediće se iz međunarodnih donacija i učešća samih zemalja regiona. - Prikupljena sredstva treba što efikasnije iskoristiti, bez nepotrebnih birokratskih procedura, kako bi se hiljade porodica, ma odakle one dolazile, posle toliko godina vratile normalnom životu - rekao je potpredsednik Vlade Srbije dr Jovan Krobabić, naglasivši da taj budući krov nad glavom neće mnogo značiti ako se im ne obezbedi život koji ga čini potpunim: od zaposlenja do bezbednosti, običaja, jezika i svih drugih tradicionalnih vrednosti koje jedno društvo čine humanim i socijalnpo pravednim. Mario Nenadić, pomoćnik ministra za ljudska prava i izbeglice Bosne i Hercegovine istakao je da ovaj Regionalni program pruža mogućnost rešavanja stambenih potreba i kroz povratak u zemlje porekla, tako da već postoji 1.000 zahteva iz Srbije za povratak na prostore BIH, dok je Stanko Janić, pomoćnik ministra regionalnog razvoja i fondova Evropske unije Republike Hrvatske, uočio da su stvarne potrebe izbeglih daleko iznad stredstava koje će se prikupiti u Donatorskom fondu, ali da se oni mogu uporedo rešavati nacionalnim programima.\n27. februar 2013. RS podržala pristupanje kampanji COMMIT UN Ministar rada, zapošljavanja i socijalne politike, dr Jovan Krkobabić i državna sekretarka Ministarstva rada, zapošljavanja i socijalne politike mr Stana Božović, podržali su pristupanje Republike Srbije kampanji COMMIT Ujedinjenih nacija.\nSve izjave koje su potpisane od strane države biće objavljene na specijalnom događaju koji će se održati 5. marta 2013. godine u Njujorku, u okviru 57. Zasedanja Komisije za status žena na koji će biti pozvani stalni predstavnici pri Ujedinjenim nacijama u Njujorku onih država koje su potpisale izjave, a među kojima je sada i Republika Srbija. Ministarstvo rada, zapošljavanja i socijalne politike posebno će biti posvećeno suzbijanju nasilja nad ženama i nasilja u porodici.\n20. februar 2013. Svetski Dan socijalne pravde Socijalna pravda i pravda među ljudima i narodima pojmovno označava jedan iskonski proces u okviru koga se vodi neprekidna borba za uspostavljanje pravednijih odnosa među narodima i ljudima. Jedan dan u tom procesu koji neprekidno traje ne znači skoro ništa ili trenutno podseća da ta borba vrlo sporo daje pozitivne rezultate. Zato ministar i Ministarstvo kojim on rukovodi, opredeljeno je za trajno poboljšavanje, praveći male korake ali vidljive za pojedinca i određene društvene grupe. Koliko je potrebno voditi računa o socijalnoj pravdi u Srbiji ukazuju podaci da 2 miliona građana živi teško, oko 30.000 se hrani u Narodnim kuhinjama, gotovo 90.000 porodica prima socijalnu pomoć, čak 650.000 radnika neredovno prima zarade, oko 700.000 je nezaposleno , dok je oko 400.000 radnika, od početka ekonomske krize, ostalo bez posla.\nI pored teške ekonomske situacije obezbedili smo, bez ostatka, redovnu isplatu socijalnih prinadležnosti za stotine hiljada naših građana. U cilju što bolje pomoći ugroženim grupama stanovništva pripremljeni su Zakon o socijalnom preduzetništvu i zapošljavanju u socijalnim preduzećima, Zakon o upotrebi znakovnog jezika, predlog Uredbe o namenskim transferima kao i sistem licenciranja koji će uvesti red i dati sigurnost građanima u sistem socijalne zaštite. Budući da se socijalna pravda ogleda i kroz dijalog moramo pokazati daleko više solidarnosti kao pojedinci, dok je dugoročni cilj u borbi protiv siromaštva jačanje ekonomije i ekonomski oporavak zemlje. 20. februar 2013. Sastanak Krkobabića i ambasadora SR Nemačke Potpredsednik Vlade Srbije i ministar rada, zapošljavanja i socijalne politike, dr Jovan Krkobabić primio je ambasadora SR Nemačke u Srbiji, njegovu ekselenciju Hajnca Vilhelma.\nNemački amasador istakao je istoriju dobrih političkih i privrednih odnosa dve zemlje kao i posebno prisno prisnu saradnju sa Ministarstvom rada, zapošljavanja i socijalne politike u realizaciji brojnih sporazuma. Tome u prilog govori i činjenica da je jedina zemlja s kojom je Nemačka potpisala sporazum o posredovanju i privremenom zapošljavanju radnika u Nemačkoj upravo Srbija. Srbija je vrlo posvećena razvoju te saradnje jer dugi niz godina, ne samo voljom da pomogne, već i neposrednom, materijalnom podrškom Nemačka to nesebično čini. Srbija, ne samo zato, ostaje siguran i pouzdan partner Nemačke – rekao je potpredsednik Vlade Srbije, izrazivši uverenje da je to od obostranog interesa.\nTokom otvorenog razgovora ambasador Hajnc Vilhelm istakao je da Nemačka želi da Srbija bude što pre u Evropskoj uniji a potpredsednik Krkobabić da Srbija na tom putu očekuje pomoć stožera te zajednice – Nemačke.\n14. februar 2013. Krkobabić sa Kacinom Potpredsednik Vlade Srbije i ministar rada, zapošljavanja i socijalne politike Jovan Krkobabić razgovarao je sa izvestiocem Evropskog parlamenta za Srbiju gospodinom Jelkom Kacinom.\nTokom razgovora konstatovan je uočljiv napredak Srbije u procesu evrointegracija, kao i da rezultati koji su postignuti, dovode Srbiju na korak od datuma za početak pregovora o članstvu u EU. Time bi se završila jedna od etapa na putu Srbije ka EU. Izraženo je obostrano zadovoljstvo napretkom u ostvarivanju boljeg socijalnog položaja i zaštite dece u Srbiji. Takođe uočljivo je i poboljšanje položaja Roma, pre svega zahvaljujući preduzetim merama u cilju povećanja inkluzije te populacije i pružanju dodatnog impulsa za njihovo zapošljavanje.\nTi i budući koraci u realizaciji brojnih projekata socijalne politike građani će prepoznati kao dodatnu vrednost ne samo dobijanja datuma za početak pregovora već opredeljanja Srbije za put ka Evropskoj Uniji – zaključili su Krkobabić i Kacin.\n12. februar 2013. Krkobabić sa Dežerom i Selenom Potpredsednik Vlade Srbije i ministar rada, zapošljavanja i socijalne politike, dr Jovan Krkobabić, razgovarao je sa Vensanom Dežerom, šefom delegacije EU u Srbiji i Stefanom Selenom, zamenikom direktora Razvojne banke Saveta Evrope, koja je administrator Međunarodnog Donatorskog fonda. Iz tih sredstava, u narednih pet godina, biće rešavani stambeni problemi 45.000 izbeglica u Srbiji.\nRazgovor je bio posvećen dinamici realizacije Regionalnog programa za stambeno zbrinjavanje najugroženijih izbeglica na Zapadnom Balkanu kao i neposrednim pripremama prvog, pilot projekta u Srbiji iz tih, donatorskih sredstava. Srbija će ispoštovati sve svoje obaveze iz ovog projekta, koji mora da se završi efikasno, odgovorno i uz apsolutnu kontrolu trošenja sredstava – naglasio je Krkobabić.\n7. februar 2013. Otvorena apoteka u Domu za stare na Bežanijskoj kosi U Domu Bežanijska kosa, Gerontološkog centra Beograd, danas je otvorena apoteka „Apoteke Beograd“. Ovo je prva i jedina ustanova socijalne zaštite u Srbiji koja ima apoteku u svom sastavu. Radiće pet dana u nedelji, od utorka do subote, od 10:00 do 18:00 časova. Njeno otvaranje je plod dugogodišnje saradnje Gerontološkog centra Beograd i „Apoteke Beograd” i podrške korisnika usluga. Apoteku je svečano otvorio Dragoljub Stanojević, predstavnik korisnika Doma Bežanijska kosa. Svečanosti su prisustvovali i državna sekretarka Ministarstva rada, zapošljavanja i socijalne politike, Brankica Janković, direktorka Apoteke „Beograd“, Snežana Jovićević, mnogobrojni gosti i korisnici usluga Ustanove.\n1. februar 2013. JURA – primer dobre prakse Direktor Inspektorata za rad, pri Ministarstvu rada, zapošljavanja i socijalne politike, Dragoljub Peurača, zajedno sa ambasadorom Republike Južne Koreje, Kim Kvan Keunom i čelnicima Niša i Nišavskog okruga, obišao je fabrike „Jura“ i „Šinvon“. Cilj posete je ukazivanje na važnost aspekta zdravlja i bezbednosti na radu, jer kako kaže direktor Inspektorata rada, ukoliko radnicima ne mogu da se pruže evropske plate, treba makar da im se omogući da se poštuju zakoni koji vladaju u evropskim zemljama. Prema rečima Peurače, i za zaposlene i za poslodavce je bitno da se radi na unapređivanju bezbednosti zdravlja na radu, jer će se tako smanjiti broj povreda i oboljenja, a sa druge strane radnik će biti prisutan na radnom mestu.\n„Kompanija treba da vodi računa o bezbednosti i zdravlju zaposlenih sa dva aspekta. Jedan aspekt podrazumeva da kompanija vodi računa da ne dođe do profesionalnih oboljenja, a s druge strane i kompaniji je u interesu da ima radnike na radnim mestima koji mogu da daju svoj puni doprinos kako bi ostvarila profit. Ja sam zadivljen što su ovde preko 70 odsto zaposlene žene, što su to mladi ljudi u punom reproduktivnom dobu, a čujem da ima i trudnica koje, za razliku od nekih sredina, ne dobijaju otkaze kada odu na trudničko bolovanje. Ono što mogu da vidim u kompaniji JURA je da su proizvodni procesi u svakom smislu ispoštovali Zakon o bezbednosti i zdravlju na radu, izjavio je Dragoljub Peurača prilikom obilaska pogona JURE i Šinvona.\nDirektor „JURA korporacije“, Jongvuo Nam, zadovoljan je poslovanjem kompanije koju vodi. „Izvoz u 2012. godini premašio je 100 miliona evra. Evropska tržišta su u lošoj situaciji zbog svetske ekonomske krize, ali naši rezultati su bili prilično dobri, a za to treba zahvaliti napornom radu naših zaposlenih. Ove godine planiramo zaposlenje novih 200 radnika u pogonu u Leskovcu“, kaže Nam.\nAmbasador Republike Južne Koreje, Kim Kvan Keun, najavio je dolazak i drugih južnokorejskih kompanija u Srbiju. „Došao sam u Niš kako bismo razgovarali o tome kako možemo proširiti svoj posao i investicije u tom gradu. Naša Vlada je svesna dobrog geografskog položaja i uslova poslovanja u Srbiji, kao i koliko je dobra vaša radna snaga. Još je bolje to što je vlast u Nišu veoma aktivna i što nudi zaista dobre uslove za investitore.“\n29. januar 2013. Unapređenje sistema bezbednosti i zdravlja na radu Državni sekretar Ministarstva rada, zapošljavanja i socijalne politike Vlade Republike Srbije mr Stana Božović, direktor Uprave za bezbednost i zdravlje na radu Vera Božić-Trefalt i visoka delegacija Međunarodne organizacije rada koju predstavljaju Viši specijalista za socijalnu zaštitu kancelarije MOR u Budimpešti Keniči Hiroze, Helmut Enes iz Agencije za osiguranje od povreda na radu Savezne republike Nemačke i Jovan Protić nacionalni koordinator MOR-a za Srbiju otpočeli su pregovore na temu Ostvarivanje prava iz povreda na radu u Srbiji – Otvorena pitanja i opcije. Prioritet nove Vlade i Ministarstva rada, zapošljavanja i socijalne politike je unapređenje sistema bezbednosti i zdravlja na radu u Republici Srbiji radi smanjenja povreda na radu i profesionalnih bolesti, navela je državni sekretar mr Stana Božović. Na pregovorima je bilo reči o prioritetnim aktivnostima u narednom periodu za koje MOR daje tehničku pomoć, predlaganjem najboljeg rešenja za Srbiju s obzirom na njene specifičnosti, ekonomsku krizu i gledajući u budućnost. Otvorena pitanja prvenstveno se odnose na ostvarivanje prava zaposlenih iz povreda na radu, funkcionisanje sistema osiguranja u Srbiji i finansijske efekte njegovog sprovođenja. Rešavanje pitanja osiguranja po osnovu povreda na radu i profesionalnih bolesti nalazi osnov u Zakonu o bezbednosti i zdravlju na radu i Strategiji bezbednosti i zdravlja na radu u Republici Srbiji. Posebno je bilo reči o nastavku Programa dostojanstvenog rada u Republici Srbiji za naredni četvorogodišnji period u kojem će biti obuhvaćeno i pitanje osiguranja. Učesnici pregovora postigli su saglasnost za dalji nastavak saradnje. 28. januar 2013. Korak bliže ugroženima Ministarstvo rada, zapošljavanja i socijalne politike održalo je danas, 28. januara 2013. godine, u Gerontološkom centru Beograd, na Bežanijskoj kosi, prvi radni sastanak sa predstavnicima 56 jedinica lokalne samouprave. Potpredsednik Vlade Srbije i ministar rada zapošljavanja i socijalne politike, dr Jovan Krkobabić i državna sekretarka u oblasti socijalne zaštite, Brankica Janković, obećali su značajniju podršku zaposlenima u socijalnoj zaštiti u daljem razvoju saradnje, rešavanju problema sa kojima se susreću na terenu kao i efikasniju komunikaciju i informisanost po pitanju redovnog i finansiranja projekata u oblasti zaštite najugroženijih širom Srbije. Krkobabić je naročito insistirao na finansijskoj disciplini i razvoju novih modela socijalne zaštite kao što je primena budućeg Zakon o socijalnom preduzetništvu. Ovakvi skupovi će se ubuduće održavati na tri meseca.\nPotpredsednik je obišao i Gerontološki centar Beograd i zadržao se u razgovoru sa korisnicima.\n28. januar 2013. Sporazum o socijalnoj sigurnosti sa Bugarskom Sporazum između Republike Srbije i Republike Bugarske o socijalnoj sigurnosti, koji je potpisan 19. septembra 2011. godine u Beogradu, a objavljen u ''Službenom glasniku RS – Međunarodni ugovori'' br. 11/11 od 27. decembra 2011. godine, stupa na snagu 1. februara 2013. godine.\n27. januar 2013. Međunarodni dan sećanja na žrtve holokausta Centralna državna komemorativna ceremonija povodom obeležavanja 27. januara - Međunarodnog dana sećanja na žrtve Holokausta održana je na "Starom sajmištu" u Beogradu polaganjem venaca i odavanjem počasti žrtvama holokausta.\nPredsednik Narodne Skupštine Republike Srbije, Nebojša Stefanović, uz pune vojne i državne počasti položio je venac na spomen obeležje i poručio je da ovaj dan mora da bude poziv na pamćenje, jer su mnogi brutalni zločini ostali bez kazne, pokajanja i obeležja.\nCentralnoj državnoj ceremoniji odavanja počasti prisustvovali su preživeli Holokausta, potomci žrtava, nekadašnji zatočenici logora smrti u Drugom svetskom ratu, predstavnici Saveza jevrejskih opština Srbije, predsednik Nacionalnog saveta Romske Nacionalne manjine, predstavnici ministarstava Vlade Srbije, grada Beograda i članovi diplomatskog kora.\nPotreba da se iznova podseća na strahote holokausta, kao i da se kao neistinite odbace tvrdnje koje negiraju njegov karakter i obim stradanja aktuelna je u svim demokratskim državama. Antisemitizam je u određenoj meri prisutan i u našem vremenu o čemu svedoče izolovani, ali i dalje prisutni incidenti. Nužnost saznavanja činjenica i promišljanja strahovitih posledica holokausta doprineće da se u Srbiji, kao i u drugim demokratskim državama, masovno stradanje Jevreja u Drugom svetskom ratu i u budućnosti sagledava kao ono što po svom karakteru i obimu jeste - jedan od najvećih zločina protiv čovečnosti u istoriji.\n21. januar 2013. Obeležena godišnjica smrti vojvoda Mišića i Bojovića i generala Šturma Predstavnici vlade, Vojske Srbije, udruženja građana i potomci, na Novom groblju u Beogradu odali su počast i obeležili godišnjice smrti slavnih srpskih vojskovođa - vojvoda Mišića i Bojovića, i armijskog generala Šturma.\nŽivojin Mišić rođen je 20. jula 1855. godine u Struganiku kod Mionice. U Prvom svetskom ratu komandovao je operacijom u Kolubarskoj bici, drugoj velikoj pobedi Srba nad austrougarskom vojskom. Prilikom proboja Solunskog fronta Mišić je bio načelnik Vrhovne komande.\nVojvoda Bojović, rođen 16. jula 1858. u Miševićima, u Prvom svetskom ratu januara 1916. imenovan je za načelnika štaba Vrhovne komande. Preduzeo je Nišku operaciju i izbacio neprijatelja iz Prokuplja i Niša 11. oktobra 1918, a na čelu Dunavske divizije je 1. novembra te godine ušao u oslobođeni Beograd.\nU balkanskim ratovima komandovao je Drinskom divizijom koja se istakla u Kumanovskoj bici. U Prvom svetskom ratu bio je na čelu Treće armije čijim zalaganjem je sprečen prodor austrougarskih trupa u Srbiju čime je generalu Stepi Stepanoviću i njegovoj Drugoj armiji omogućio pobedu u Cerskoj bici. To je bila prva pobeda Antante nad Centralnim silama. Učestvovao je u operacijama 1914. čija je posledica bila pobeda u Kolubarskoj bici.\nSva trojica preminula su u Beogradu, Mišić 20. januara 1921, Jurišić 14. januara 1922, a Bojović 19. januara 1945. godine i sahranjeni su na Novom groblju. Fotografije Foto TANJUG - Foto galerija\n21. januar 2013. Sporazum sa Slovačkom stupa na snagu 1. marta 2013. Sporazum između Republike Srbije i Slovačke Republike o socijalnoj sigurnosti, koji je potpisan 2. marta 2012. godine u Bratislavi, a objavljen u ''Službenom glasniku RS – Međunarodni ugovori'' br. 2/2012 od 28. septembra 2012. godine, stupiće na snagu 1. marta 2013. godine, a ne 1. januara 2013. kako je prethodno najavljeno na našem sajtu. 17. januar 2013. Krkobabić sa ambasadorom Izraela Potpredsednik Vlade Srbije i ministar rada, zapošljavanja i socijalne politike dr Jovan Krkobabić razgovarao je sa ambasadorom Izraela u Srbiji, njegovom ekselencijom Josefom Levijem.\nGovoreći o ekonomskim izazovima Izraela, Levi je predočio da se njegova zemlja suočava i s manjkom kvalifikovane radne snage, posebno u građevinarstvu i da u tome vidi dodatni prostor saradnje Izraela i Srbije.\nKrkobabić je izrazio ličnu spremnost da podrži incijativu ambasadora Levija da veći broj građevinskih radnika iz Srbije dobije posao u Izraelu, i najavio da će Ministarstvo rada, zapošljavanja i socijalne politike ispitati i predložiti sve elemente mogućeg sporazuma dve zemlje u tom domenu.\n"Na taj način našim radnicima bilo bi omogućeno da, u zavisnosti od njihovog interesa, pored mnogih drugih zemalja u svetu, svoju šansu dobiju i u Izraelu“, izjavio je Krkobabić.\nKrkobabić i Levi, tokom otvorenog i prijateljskog razgovora, konstatovali su da Srbiju i Izrael "vezuje iskreno prijateljstvo i tradicionalna bliskost dva naroda, koja je iznad svake politike". Pogledajte Foto galeriju\n9. januar 2013. IN MEMORIAM Povodom smrti pomoćnice ministra u Sektoru za rad, Radmile Bukumirić-Katić, ministar rada, zapošljavanja i socijalne politike, dr Jovan Krkobabić, uputio je najdublje saučešće porodici istakavši da će Rada, u sećanju svih koji su je poznavali i sa njom sarađivali ostati upamćena kao uvaženi stručnjak, omiljena i draga osoba.\nOd 1985. godine do 2002. godine radila je u Republičkom zavodu za tržište rada – Nacionalna služba za zapošljavanje, na različitim pozicijama, od savetnika za planiranje do direktora sektora za programe zapošljavanja. Bila je odgovorna za implementaciju aktivnih mera zapošljavanja na tržištu rada, programa samozapošljavanja i zapošljavanja u malim i srednjim preduzećima, kao i planiranje i realizaciju godišnjih programa rada.\nU periodu 2002. - 2003. bila je prvi direktor Regionalne agencije za mala i srednja preduzeća u Beogradu, sa zadatkom da inicira i sprovodi programe za razvoj malih i srednjih preduzeća i preduzetništva, pre svega obuke, savetovanja i pomoć u pripremi biznis planova.\nU periodu od 2003. do 2007. godine obavlja poslove pomoćnika ministra za rad, zapošljavanje i socijalnu politiku, u sektoru za zapošljavanje. U ovom periodu koordinirala je i učestvovala u pripremi i realizaciji Zakona o zapošljavanjau i osiguranju za slučaj nezaposlenosti, Nacionalne strategije za zapošljavanje 2005-2010. godine, Nacionalnog akcionog plana za zapošljavanje 2006-2008. godine, Programa za rešavanje viška zaposlenih, projekata EU, UN i Svetske banke u oblasti zapošljavanja, kao i član nekoliko Vladinih radnih grupa.\nU 2007. godini, nastavila je da obavlja poslove pomoćnika ministra za zapošljavanje u ministarstvu ekonomije i regionalnog razvoja koje preuzima oblast politike zapošljavanja, a od oktobra 2008. godine obavljala je poslove pomoćnika ministra rada i socijalne politike, u oblasti rada.\nBila je koautor tri stručne knjige i autor jedne studije, nekoliko priručnika i mnogobrojnih članaka, kao i predavač na seminarima i obukama na temu rada, zapošljavanja i razvoja socijalnog dijaloga.\nImala je dugogodišnje iskustvo u kreiranju, imlementaciji, monitoringu i evaluaciji projekata usmerenih na dodatno obrazovanje, socijalnu i ekonomsku integraciju rizičnih kategorija stanovništva.


Pravila o zaštiti privatnosti – Hotel Arsenakos, zvanični veb sajt | Hoteli u gradu Neapolis\nOva Izjava o zaštiti privatnosti se odnosi na veb sajt www.arsenakoshotel.com koji je u vlasništvu i kojim upravlja objekat Hotel Arsenakos. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.arsenakoshotel.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na arsenakos@yahoo.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na arsenakos@yahoo.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na arsenakos@yahoo.com . Takođe, svoja pitanja i nedoumice možete da uputite lokalnim organima za zaštitu podataka.


Mihajlović: Posle pola veka, 130 km pruga u ovoj godini\nM. D. 23. septembra 2015. 08:00\nSrpske železnice i kompanija ruskih železnica „RŽD Internešnal“ potpisali su juče ugovor o rekonstrukciji i modernizaciji tri deonice Koridora 10 na jugu Srbije ukupne dužine 46 kilometara, a radovi bi trebalo da počnu u prvom kvartalu naredne godine.\nPotpisivanju ugovora u Železnicama Srbije prisustvovali su potpredsednica vlade i ministarska građevinarstva, saobraćaja i infrastrukture Zorana Mihajlović i novi predsednik ruskih železnica Oleg Belozjorov, koji su pre toga otvorili rekonstruisanu deonicu Koridora 10, od Rume do Golubinaca, dugu 18 kilometara, tako što su zajedno prošli vozom tu deonicu.\nUgovor o modernizaciji tri deonice na jugu Srbije, vredan je 26,4 miliona dolara, a radovi će biti finansirani ruskim kreditom, koji je namenjen srpskim železnicama ukupne vrednosti od 800 miliona dolara.\nUgovor su potpisali generalni direktor preduzeća Infrastruktura železnice Srbije Goran Maksić i generalni direktor RŽD Internešnal Sergej Pavlov, a deonice koje će biti modernizovane su Vinarci- Đorđevo 15 kilometara, Vranjska Banja- Ristovac 17,7 i Bujanovac-Bukarevac 13,7 kilometara.\n„Nastavljamo modernizaciju srpskih železnica, pre oko nedelju dana smo otvorili rekonstruisanu prugu Sopot- Kosmajski Kolačevac, gde je brzina povećana sa 30 na 120 kilometara na sat, a danas smo otvorili takođe Ruma -Golubinci, gde je takođe brzina povećana na 120 kilometra na sat“, rekla je Mihajlović.\n„Verujem da ćemo imati modernu, razvijenu železnicu i zahvaljujući procesu reformisanja, dobiti razvijenu komaniju“, rekla je ona.\nMihajlović je poručila da i u narednom periodu neće biti nikakvih kašnjenja u realizacijii projekata koji se finansiraju ruskim kreditom.\nBelozjorov, koji je prvi put u poseti Srbiji, rekao je da se već vidi rezultat saradnje srpskih i ruskih železnica, i izrazio očekivanje da će ta saradnja biti nastavljena i nakon realizacije ruskog kredita, koja će biti završena u naredne tri godine.\nOn je rekao da prvi put dolazi u posetu Srbiji upravo na potpisivanje novog ugovora i otvaranje rekonstruisane deonice.\n„Ovde već imamo rezultate i prespektvu, nemamo samo investicije već i zajedničku obuku i pokazali smo da umemo da radimo zajedno“, rekao je Belozjorov.\n„Nadam se da ćemo razmotriti i naći nove projekte“, rekao je Belozjorov i zahvalio potpredsednici vlade na podršci u realizaciji projekata.\nPotpisivanju ugovora prisustvovao je i ambasador Ruske Federacije Aleksandar Čepurin, koji je istakao da železnica ne samo da povezuje ljude već i daje impuls razvoju privrede.\nPrema njegovim rečima, stanje železnice u nekoj državi odslikava i stanje u kome se nalazi njena privreda.\nČepurin je rekao da će bilateralne veze Srbije i Rusije dobiti dodatni impuls zahvaljujući poseti premijera Srbije Aleksandra Vučića krajem oktobra Moskvi, kao i da će posebna tema biti železnice.\nKada je reč o tri deonice na jugu Srbije, prvo će početi da se grade Vranjska Banja – Ristovac i Bujanovac -Bukarevac, u prvom kvartalu naredne godine, dok će radovi na deonici Vinarci – Đorđevo poceti u trećem kvartalu 2016.\nKada je reč od tri deonice Koridora 10 na severu Srbije, ukupna dužina je 65,7 kilometara.\nVeć su otvorene deonice Sopot Kosmajski – Kovačevac i Ruma – Golubinci i treća deonica Mala Krsna – Velika Plana, na kojoj kreću radovi na remontu, početkom oktobra.\nUkupna vrednost radova na modernizaciji te tri deonice je 48,7 miliona dolara.


Zvezda sa dvojicom juniora na Kupu Koraća\nTanjug 9. februara 2021. 16:04\nBEOGRAD – Košarkaški klub Crvena zvezda objavio je danas spisak od 13 igrača na koje računa za predstojeći Kup Radivoja Koraća, na kojem su i dvojica juniora – Milutin Vujičić i Nikola Šaranović.\nCrveno-beli u četvrtfinalu igraju u četvrtak protiv kragujevačkog Radničkog od 21 sat u velikoj dvorani SPENS-a u Novom Sadu.\nKako je saopšteno, u Novi Sad putuju u sredu izuzetno oslabljeni bez četvorice igrača – Korija Voldena, Lengstona Hola, Lendrija Noka i Kina Koloma, kao i bez pet članova stručnog štaba zbog zaraze korona virusa.\nNa završnom turniru Kupa igraće Milutin Vujičić, Nikola Šaranović, Džordan Lojd, Aleksa Uskoković, Dejan Davidovac, Branko Lazić, Duop Rit, Aleksa Radanov, Ognjen Dobrić, Marko Simonović, Marko Jagodić Kuridža, Boriša Simanić i Ognjen Kuzmić.\nUkoliko se plasiraju u polufinale, košarkaši Crvene zvezde igraće sa boljim iz duela Partizan -Borac.\nKup Radivoja Koraća održaće se od 11. od 14.februara u Novom Sadu bez prisustva publike u dve hale sportskog centra „Spens“.


PORTAL KRUG - Za sport 56 miliona, KK „Sloga“ najviše novca\nPrevious Article Kraljevo ponovo domaćin FED kupa\nNext Article Najava Sretenjske atletske trke u Ušću\nČlanovi Gradskog veća u Kraljevu doneli su danas odluku o odobrenju godišnjih programa u oblasti sporta na teritoriji grada i opredelili sredstava za realizaciju tih programa u ovoj godini. Sportski klubovi, udruženja i organizacije na teritoriji grada Kraljeva dobiće ukupno 56 miliona, što je isti iznos kao prošle godine.\n- Kraljevo će u aprilu biti domaćin teniskog takmičenja, nakon toga „Lige nacija“ u muškoj odbojci, a tokom jula Kraljevo - košarkaškim reprezentacijama Slovenije, Turske, Litvanije i Srbije u juniorskoj konkurenciji. Grad će imati obavezu da obezbedi određeni iznos sredstava za održavanje takmičenja „Liga nacija“ u našem gradu, a očekujem da ćemo kroz rebalans budžeta opredeliti još sredstava za naše sportske klubove – najavio je gradonačelnik Kraljeva dr Predrag Terzić.\nOd milionskih iznosa, najviše novca, i ove godine – 11 miliona dinara opredeljeno je za KK „Sloga“, za OK „Ribnica“ opredeljeno je 8.450.000 (1,45 miliona više nego u 2019.), ŽKK „Kraljevo“ 7.950.000 (dva miliona dinara više nego prošle godine), Fudbalski klub „Sloga“ – sedam miliona dinara, ŽRK „Metalac 2.250.000 (isto kao i prošle godine) i RK „Sloga“ 1.200.000 dinara (identično prošlogodišnjem iznosu).\nPogledajte tabelu sa opredeljenim iznosima:\nKraljevo\tportal krug\tZKK KRaljevo\tKK Sloga\tfinansiranje sporta\tOK Rbnica\tFK Sloga\nPost on: 02/25/2020 21:36:58\nI pored ovih narodnih para, narod opet plaća da bi mu se deca bavila sportom u istim tim klubovima ?!?!?!\nPost on: 02/25/2020 19:42:25


Tanjug 5. februara 2019. 16:23\nBEOGRAD – Ovogodišnji dobitnik Statuete Joakim Vujić, koja se dodeljuje za izuzetan doprinos razvoju pozorišne umetnosti u Srbiji, je scenograf Geroslav Zarić, saopštili su danas iz Knjayyevsko srpskog teatra u Kragujevcu.\nOdluku od dodeli jednog od najznačajnijih priznanja u oblasti pozorišne umetnosti u našoj zemlji doneo je žiri u sastavu: Mihailo Miša Janketić, prošlogodišnji laureat, Slobodan Savić, pozorišni kritičar RTS-a , Dragan Jakovljević, reditelj, predsednik žirija, Isidora Rajković, glumica i Miloš Krstović, glumac i direktor Knjaževsko-srpskog teatra.\nŽiri u obrazloženju ove odluke navodi da Zarićev scenografski prosede karakterišu temeljno proučavanje dramskog dela, duboko analitički pristup i smela rešenja koja proizilaze iz same biti predstave uz podrazumevanu likovnost.\n„Podržavajući osnovnu ideju reditelja, taj „tihi perfekcionista“, kako ga je nazvala ugledna rediteljka i književnica Vida Ognjenović u jednoj TV emisiji, uporno pronalazi svoj scenski izazov, izbegava rutinu i već viđeno, traga za autentičnim, originalnim scenskom izrazom, za rešenjima iz sopstvenog poimanja poetike prostora i sopstvenom poetskom slikom.Kao umetnik osobene poetike i snažne kreativne moći, svojom inventivnošću i jednostavnošću izraza postiže maksimalni učinak ispisujući novo osećanje prostora. Zarićeve scenografije su uvek u korelaciji sa\nAutor je oko 200 realizovanih pozorišnih scenografija.\nBrojne je ostvario i na značajnim letnjim festivalima kao što su Belef, Budva Grad Teatar, Ohridsko leto…


Predsedniku Srbije Aleksandru Vučiću dodeljeno je zvanje Počasnog građanina Jagodine. Na svečanoj sednici skupštine grada poručio je da je to zvanje za njega velika odgovornost.\nU Srbiji 5.077 novozaraženih, umrla još 53 kovid pacijenta\nU Srbiji je od poslednjeg preseka potvrđeno 5.077 novih slučajeva koronavirusa od 15.437 testiranih uzoraka.\nDanas na severu i zapadu sunčano, u ostalom delu oblačno\nU Srbiji će danas ujutru, na severu i po kotlinama i rečnim tokovima biti kratkotrajna magla.\nOrden Svetog Save 63. padobranskoj brigadi Vojske Srbije\nNjegovo Preosveštenstvo Episkop niški g. Arsenije služio je 14. oktobra 2021. godine, na praznik Pokrova Presvete Bogorodice, svetu arhijerejsku Liturgiju u kasarni „Aerodrom“ povodom krsne slave 63 padobranske brigade.\nIzaslanik bivšeg predsednika SAD Donalda Trampa za dijalog Beograda i Prištine, Ričard Grenel, osvrnuo se na nedavna dešavanja na severu Kosova, napisavši na Tviteru da je uveren da se poslednje nasilje ne bi dogodilo da su Donald Tramp i njegov tim još na funkciji.


Vesti online / Vesti / Srbija / Vučić: Praktično stavili pečat na koverat kosovske nezavisnosti\nVučić: Praktično stavili pečat na koverat kosovske nezavisnosti\nPredsednik Aleksandar Vučić rekao je da se ne plaši nikakvih sankcija zapada u procesu rešavanja pitanja Kosova i Metohije, koliko ga brinu "puzajući problemi", poput odlaska ljudi iz Srbije i niskog nataliteta.\nPodsetio je da smo za ovakvu situaciju i veoma loše okolnosti u kojima se rešava problem Kosova i Metohije donekle i sami odgovorni, imajući u vidu pogrešnu politiku i neke poteze Srbije kojima smo praktično stavili "pečat na koverat kosovske nezavisnosti".\nZa eventualne sankcije pitali su ga novinari povodom informacija o dogovoru Evrope i SAD o Kosovu, nedavno u Vašngtonu, odnosno o "vašingtonskom dokumentu".\nOn je rekao da je pomalo zabrinut, ali ne i uspaničen da bi govorio kakve su teške posledice moguće.\nSRBIJA "Istraživanja kažu - Srbi žele status kvo, a to je nemoguće"\nSRBIJA Vučić: Ako ima bolji od mene za kosovsko pitanje, odričem se svega


Dan kada je svet nagradio kosovske Albance za egzodus jednog naroda - Sputnjik Srbija\n20:08 28 Oktobar 2020\nDan kada je svet nagradio kosovske Albance za egzodus jednog naroda\n14:51 17.03.2020 (osveženo 15:07 17.03.2020) Preuzmite kraći link\nPre 16 godina dogodio se martovski pogrom Srba na Kosovu, nasilje nad njihovom imovinom i svetinjama, egzodus jednog naroda prvi takve vrste u mirnodopskim uslovima posle Drugog svetskog rata. Međunarodna zajednica za ovo je verbalno osudila kosovske Albance, da bi ih koju godinu kasnije nagradila nezavisnošću.\nJedna fejk vest emitovana na albanskoj nacionalnoj televiziji da su Srbi odgovorni za utapanje albanskih dečaka u Ibru, u selu Čabar, bio je pokretač za progon, ubistvo Srba i uništavanje njihove imovine i svetinja. Od ovog dana Srba gotovo da nema u kosovskim gradovima, a za mnoge je ovaj nesrećni događaj bio okidač za trajni odlazak sa Kosova.\nAlbanci nagrađeni, a ne kažnjeni\nŠta o 17. martu šesnaest godina kasnije ima da kaže novinar i publicista sa Kosova i Metohije Živojin Rakočević:\n„Zločin, pogrom Srba 17. marta 2004. godine je najveći mirnodopski zločin u posleratnoj evropskoj istoriji. To je neka vrsta srpske vartolomejske noći u kojoj apsolutno ni jedan segment našeg života nije ostao nedirnut. Sve što smo imali tog dana pogođeno je direktno u srce, i to je jedan pogrom takvih razmera da mi, danas, 16 godina kasnije, ne možemo da shvatimo šta nam se dogodilo. Tog dana je nama definitivno uzet grad,“ priča Rakočević.\nSva ta masa koja se kretala prema nama bila je precizno vođena od kosovske policijske službe do ljudi koji su im služili kao vodiči.\n„Potpuno je sve očišćeno što podseća na Srbe u gradovima. Dakle, ni jedan jedini srpski predmet crkva, kuća imanje... nije preživelo taj dan. Sećam se učiteljice Dobrile Dovašević koja je posle pogroma sva modra, isprebijana u kampu u Prizrenu žalila samo za jednim; za svojom mačkom koja je sve vreme dok su je tukli i mučili bila kraj nje. Mačka je ostala u spaljenoj kući i nisu je našli,“ dodaje naš sagovornik.\nRakočević kaže da je ovde reč o životima koji su uništeni i koji su dodatno vraćeni u geto, a tog dana su granice srpskog geta na Kosovu i Metohiji u stvari utvrđene.\nSve što je srpsko je uništavano\n„S druge strane, tog dana se dogodilo ono što niko od nas nije očekivao, a to je da međunarodna zajednica odluči da Albance nagradi nezavisnošću Kosova. Eto to je bila kap koja je prelila čašu za nas, i trenutak kada je ovaj prostor nezasluženo nagrađen, kao verovatno nikada u evropskoj istoriji, za egzodus nad jednim narodom,“ zaključuje naš sagovornik.\nMeđutim, tvrdi Rakočević, život za Srbe na Kosovu koji su ostali nije stao. Oni se bore na svoj način da očuvaju i sećanja na srpsko prisustvo na Kosovu i Metohiji, pa i na sam 17. mart i pogrom koji se desio srpskom narodu.\n„Mi koji živimo u getu trudimo se da obnovimo sve što je uništeno. A uništene su destine ikona, biblioteka, ikonostasi, duborezi... Ali mi u manstiru Sveti Arhangeli u Prizrenu imamo likovnu koloniju koja se održava svake jeseni i koja je upravo posvećena 17. martu. Svake godine na današnji dan pred Domom kulture izlažemo dela umetnika koji su došli iz Srbije i Crne Gore i pomogli u obnovi uništenog i svojim delima čuvaju ono što je uništeno,“ napominje naš sagovornik.\nNasilje nad Srbima počelo je u Kosovskoj Mitrovici. Na centralnom Kosovu, u selu Čaglavica nadomak Prištine, okupili su se Srbi na protestu povodom ranjavanja mladića Jovice Ivića.\nDok su protestovali njegovi školski drugari i meštani, iz pravca Prištine dolazila je rulja od oko 10.000 hiljada Albanaca spremna da napadne. Tokom dva dana nasilja stradalo je osmoro Srba i 11 Albanaca, uništene su i spaljene srpske kuće i svetinje SPC.\nNeko nije hteo suživot Albanaca i Srba\nTadašnji šefa Unmika Hari Holkeri izjavio je da je situacija pod kontrolom, međutim, pola sata kasnije, dogodila se pucnjava u Mitrovici, sat vremena kasnije u Čaglavici je zapaljeno deset srpskih kuća, dvojica Srba su bila ranjena.\nSukob između demonstranata i vojnika Kfora trajao je skoro ceo dan, preko 20 vojnika Kfora je bilo povređeno. Sve se to završilo oko 20 sati uveče kada su u selo došli američki vojnici Kfora iz Bondstila.\nU dva dana nasilja teško su postradali Srbi i njihova imovina i u Kosovu Polju, Obiliću, Lipljanu, metohijskim i sredinama Kosovskog Pomoravlja. Oskrnavljeno je ili potpuno uništeno 35 crkava i manastira, a nestalo je ili oštećeno više od deset hiljada vrednih fresaka, ikona, ali i mnogo drugih crkvenih relikvija. I danas, 16 godina kasnije, postoji težnja o brisanju srpske kulture i religije.\nDogađaji od 17. i 18. marta uticali su na to da mnogi Srbi prodaju svoju imovinu i trajno napuste Kosovo. Na primer, do 17. marta 2004. godine u Čaglavici je bila prodata samo jedna srpska kuća, ljudi nisu razmišljali uopšte o tome da odu, međutim od toga dana do danas prodato je oko 150 srpskih kuća. Martovski događaji 2004. godine bili su prekretnica kad su ljudi odlučili da prodaju imanja i da se isele.\nŠesnaest godina od martovskog pogroma nepoznato je ko inspirator nasilja nad Srbima. Međunarodna zajednica je to svrstala u incident. Indikativno je, međutim to što se sve desilo posle jednog perioda kada se pomislilo da na neki način može da funkcioniše normalno život između Srba i Albanaca.\nAlbanci, Kosovo i Metohija, martovski pogrom\n20:05 Misterija šestoglavog poglavara sahranjenog ispod oltara /video/


Sparta Prag - Blic Sport\nUEFA pokrenula postupke protiv Slovana, Sparte i Metalista\nEvropska fudbalska unija (UEFA) pokrenula je disciplinski postupak protiv Slovana iz Bratislave i praške Sparte zbog ponašanja njihovih navijača na utakmici Lige Evrope.\nSparta iz Praga kažnjena zbog divljanja navijača\nFudbalski savez Češke kaznio je Spartu iz Praga sa dve utakmice igranja pred praznim tribinama i 11.767 evra zbog divljanja navijača.\nPotpredsednik praške Sparte pronađen mrtav\nPotpredsednik najtrofejnijeg češkog fudbalskog kluba Sparte iz Praga Lukaš Pribil pronađen je mrtav u svojoj kancelariji, saopštila je praška policija.\nTreneru Sparte ublažena kazna za lažiranje identiteta igrača\nFudbalski savez Češke ublažio je kaznu predsedniku i treneru Sparte iz Praga, Jozefu Hovanecu, koji će tako biti na uslovnoj kazni do kraja godine, umesto 10 nedelja suspenzije zbog lažiranja identiteta igrača.\nSparta kažnjena jer je lagala FS Češke\nFudbalski savez Češke kaznio je Spartu iz Praga, jer je tvrdila da njeni igrači ne mogu da igraju za reprezentaciju zbog bolesti.


Izgradnja tunela i dva mosta u Beogradu počinje do kraja ove ili početkom sledeće godine - Gradjevinarstvo.rs\n04.05.2022. | Beoinfo\nDo kraja ove ili početkom sledeće godine počeće izgradnja dva nova mosta u Beogradu – Novog Savskog mosta i Mosta kod Ade Huje.\nIzgradnjom novih mostova rasteretiće se stari (Foto: Pixabay)\nNovi Savski most zameniće stari i imaće četiri saobraćajne trake i dve trake za tramvaje, dakle ukupno šest umesto sadašnje dve. Pored toga, most će imati biciklističke staze i široke trotoare, najavio je Goran Vesić, zamenik gradonačelnika Beograda, gostujući u jutarnjem programu TV Hepi, prenosi Beoinfo.\n– Istovremeno nas čekaju radovi sa novobeogradske strane, odnosno proširenje Zemunskog puta u ulicu sa četiri trake i izgradnja tri kružna toka na svim raskrsnicama oko TC "Ušće" – dodao je Vesić.


Srbi doniraju najviše novca za opšte dobro u regionu | Novosti.RS\nSrbi doniraju najviše novca za opšte dobro u regionu\nsreda, 08. 03. 2017. u 23:07\nSrbija je vodeća zemlja u regionu kada su u pitanju donacije za opšte dobro - samo prošle godine je u te svrhe darovano više od 21 miliona evra\nSrbija je vodeća zemlja u regionu kada su u pitanju donacije za opšte dobro, pa je samo prošle godine u te svrhe darovano više od 21 miliona evra, pokazalo je istraživanje Trag fondacije i fondacije Katalist.\nTo istraživanje je predstavljeno medijima, a pokazalo je i da je najveći donator inicijativama za opšte dobro poslovni sektor koji je prošle godine donirao čak 45,5 odsto od ukupne donirane sume.\nSlede građani, kažu iz Katalista, koji su svojim manje srećnim sugrađanima donirali 25,2 odsto od ukupnih 21 milion evra.\nNajviše donacija u Srbiji i dalje je usmereno na jednokratne pomoći, ali, kako je pokazalo istraživanje, postoji i porast donacija usmerenih ka inicijativama sa dugorosčnim efektima ali i neproftinim organizacijama.\nOno što je posebno važno istaći jeste i da se u 2016. godini više novca davalo za obrazovne aktivnosti i dodelu stipendija.\nPrimaoci pomoći su uglavnom osobe sa zdravstvenim problemima, ekonomski ugroženi građani, a sve više raste interesovanje i za samohrane roditelje, decu bez roditeljskog staranja, majke i novorođenčad te starije građane.\nRezultati istraživanja pokazali su da je ukupan iznos donacija u 2016. godini manji za 4,9 odsto nego za 2015. godinu, dok se prosečan iznos donacija po stanovniku smanjio na tri evra, u odnosu na 3,14 evra u 2015.\nS obzirom na to da su, u odnosu na prethodnu godinu, fluktuacije ispod pet odsto i da je broj zabeleženih akcija nesto viši, sve ukazuje na to da je u pitanju trend stagnacije pre nego opadanja, zaključak je istraživanja.


Truepress JetSX štamparska mašina Truepress JetSX štamparska mašina – Personal magazin\nTruepress JetSX štamparska mašina\nDigitalna štampa se značajno približava ofset štampi, što dokazuje novi Screen-ov Truepress JetSX, koji je postavljen na mesto prve kolor inkjet B2 sheetfed štamparske mašine na svetu. Ova mašina otvara…\nDigitalna štampa se značajno približava ofset štampi, što dokazuje novi Screen-ov Truepress JetSX, koji je postavljen na mesto prve kolor inkjet B2 sheetfed štamparske mašine na svetu. Ova mašina otvara čitav spektar novih mogućnosti. Izjednačena po mogućnostima sa ofset štampom, poseduje inkjet štamparsku glavu koja daje rezoluciju 1.440 dpi x 720 dpi sa proizvodnom brzinom od 67,5 m na sat i koristi materijale do 50 mm debljine i 2.500 mm širine.\nPored raznih novih dostignuća u grafičkoj tehnologiji, sajam Ipex, koji se ove godine održava u Birmingemu od 18. do 25. maja, biće mesto gde će se Truepress JetSX prvi put zvanično predstaviti svetskom tržištu, pošto je na sajmu Drupa bio predstavljen samo prototip ove mašine.\nUG GrafoCentar već sada započinje pripreme za organizovanu posetu ovom sajmu, kako bi svojim članovima omogućili što povoljnije aranžmane.\nTruepress JetSX štamparska mašina was last modified: February 1st, 2010 by Redakcija\nIpexsajamScreenTruepress JetSXUG GrafoCentar\nObnovljena saradnja firme Extreme i UG GrafoCentar\nEfikasniji CTP uređaji


RTS :: Povratak kući - Marina i njena deca\nRTS 2 Povratak kući - Marina i njena deca\nponedeljak, 04. jan 2021, 20:00\nPovratak kući - Marina i njena deca\nPrateći poslednje odredište retrospektivne izložbe "Čistač" reditelj i scenarista Boris Miljković ujedno prikazuje različite faze, životne i umetničke izazove Marine Abramović, kao i njenu orijentaciju ka saradnji sa generacijama mladih umetnica i umetnika kroz koncept re-perfomansa.\n"Povratak kući - Marini Abramović i njena deca" intimna je priča o životu jedne od najznačajnijih ličnosti savremene umetnosti. Film opisuje dileme koje su okupirale umetnicu tokom mladosti koju je provela u Beogradu, govori o ljubavnim izborima i posebnoj vrsti umetničke usamljenosti koja se gotovo uvek vezuje za pojam izvrsnosti.\nFilm je prvi put prikazan u okviru ovogodišnjeg, 26. Sarajevskog filmskog festivala, potom je uvršten i u programe ostalih istaknutih međunarodnih filmskih festivala od Jihlava u Češkoj, Mostra de Valensia u Španiji, Sao Paulo Mostre u Brazilu do Filmskog festivala u Varšavi, u Poljskoj.\nFilm je realizovala firma Akcija produkcija (producentkinja Jovana Karaulić) u saradnji sa LLC Abramovic. Direktor fotografije je Andreja Leko, montažer Nikola Purić, a kompozitor i dizajner zvuka Petar Antonović. Projekat su podržali Filmski centar Srbije, Radio-televizija Srbije, uz sponzorsko učešeće Raiffeisen banke i Merkator Idea.


BASKETAŠI NA EVROPSKOM TRONU – Sportski savez Beograda\nPočetnaVesti naslovnaBASKETAŠI NA EVROPSKOM TRONU\nBASKETAŠI NA EVROPSKOM TRONU\nMuška seniorska 3×3 rperezentacija Srbije novi je šampion Evrope, i prva je rperezentacija u istoriji koja je u istoj takmičarskoj sezoni objedinila titulu prvaka Sveta i Evrope! Reprezentacija u sastavu: Dušan Domović-Bulut, Marko Savić, Dejan Majstorović i Marko Ždero uspela je da osvoji i trofej koji im je jedini nedostajao u bogatoj vitrini. Na tom putu su ih pratili selektor muških 3×3 reprezentacija Srbije Goran Vojkić, trener 3×3 reprezentacija Danilo Lukić, a ovoga puta na samom prvenstvu uz ekipu je bio i potpredsednik za mušku košarku KSS Igor Rakočević.\nPoslednji dan takmičenja je našoj selekciji je na startu doneo četvrtfinalni meč protiv izuzetno tvrde reprezentacije Mađarske (za koju nastupa Tomislav Ivošev – saigrač naših reprezentativaca u ekipi Novi Sad na FIBA Svetskom turu) u kome smo slavili rezultatom 19-10. Sledeći protivnik Srbije u polufinalu bila je reprezentacija Rusije koja je bila jedno od prijatnijih iznenađenja turnira (u grupi su bili bolji od favorizovane Poljske, da bi u četvrtfinalu „izbacili“ Francusku). Nisu Rusi uspeli da naprave još jedno iznenađenje, prosto nije im bilo dozvoljeno da postignu protiv izvanredne odbrane Srbije više od 13 poena (konačan rezultat je bio 21-13). Letonija je u drugom polufinalu bila bolja u vrlo uzbudljivoj utakmici od Slovenije i slavila rezultatom 21-20.\nFinale je bilo sve što se od ovog sporta može i očekivati – posle prilične prednosti Srbije na startu i tokom gotovo celog meča (8-2 i 17-12) Letonija je uspela da se vrati i izjednači u samoj završnici na 18-18. Majstorovićev pogodak je doneo prednost Srbiji koju Letonci nisu do ispteka vremena uspeli da stignu te se meč završio ogromnim slavljem i rezultatom 19-18.\nTrećeplasirana na EP je reprezentacija Slovenije koja je pobedila Rusiju u meču za bronzu rezultatom 21-15. Najkorisnijim igračem 2018 FIBA 3h3 Evro kupa proglašen je Dušan Domović-Bulut, a u najboljoj „trojci“ turnira su mu se pridružili i Lasmanis (Letonija) i Finžgar (Slovenija).\nU konkurenciji dama titulu prvaka osvojila je Francuska koja je u finalu savladala Holandiju rezultatom 21-5, dok je bronzu osvojila Ukrajina koja je bila bolja od aktuelnog prvaka Sveta Italije rezutatom 17-16 (posle produžetka).\nNakon meča MVP prvenstva Dušan Domović-Bulut je izjavio: „Ne želim da budem prepotentan, ali želim da slavim ovu titulu. Ovo je naša prva titula na Evropskom prvenstvu. Letonci su ostavili sve što imaju na terenu. Prošle godine su nas pobedili sa dva poena, a i sada su imali šansu.“\nMarko Ždero, kome je ovoga puta kao kapitenu pripala čast da primi pobednički pehar, rekao je: „Ponosan sam na saigrače, i drago mi je što ni jednoga trenutka nismo iѕgubili fokus na ovom putu ka tutili. Ovo je trofej koji nam je nedostajao kao reprezentaciji i veoma mi je drago da smo uspeli konačno da ga osvojimo“.\nDejan Majstorović je dodao: „Izuzetno je igrati u ambijentu gde smo imali veliku podršku naših navijača, i mislim da je i to bio bio veliki faktor u ovom uspehu. Igor (Rakočević) je takođe bio sa nama i pružao podršku, tako da sam bio ubeđen da nam ovoga puta titula ne može „umaći“.\nSvoje oduševljenje nije krijo ni Marko Savić: „Predivno je biti konačno šampion Evrope, naročito kada se zna da je potrebno proći prilično nezgodne kvalifikacije da bi se došlo do ovog finalnog turnira. Imali smo dovoljno energije, i igrali smo odbranu na izuzetnom novu tokom celog turnira, tako da sam bio siguran u konačan trijumf.“\nPRESTIŽNI TROFEJI OTIŠLI U OSAM KLUBOVA


Kineski privrednici posetili Zaječar: Na pomolu saradnja! - Glas Zaječara\nHome Ekonomija Kineski privrednici posetili Zaječar: Na pomolu saradnja!\nFoto: PKS RPK Zaječar\nDana 15.marta 2018. godine, u prostorijama PKS RPK Zaječar, održan je sastanak sa kineskim privrednicima predvođenima predstavnikom kineske privatne privredne Komore, gospodinom Wenmin Wangom.\nSastanak je organizovan na inicijativu članice „Nikolas Trade“ iz Zaječara koja je i otpočela pregovore o saradnji sa vlasnicom vinoteke iz Kine.\nWang je naglasio da je cilj posete da se upoznaju sa potencijalima, ali i da vide koje su to oblasti gde bi kineski privrednici mogli da ostvare saradnju sa privrednicima Zaječarskog i Borskog okruga.\nDejan Tošić, direktor Komore Zaječar, sa saradnicima je predstavio privredne i turističke potencijale ovog dela Srbije.\nTokom sastanka razmatrane su mogućnosti saradnje i povezivanja poslovanja privrednika iz Zaječarskog i Borskog okruga i kineskih privrednika. U tom cilju dogovoreno je da se u narednom periodu u Komori Zaječar organizuje susret na kome bi naši privrednici mogli direktno da razgovaraju sa predstavnicima firmi iz Kine.\nGostima je prikazan i kraći film o tradicionalnom sajmu „Zdravo-domaće-prirodno“ u organizaciji Komore Zaječar i Grada Zaječara.\nDirektor PKS-RPK Zaječar je pozvao gospodina Wanga da sa svojom delegacijom poseti ovu manifestaciju koja će ove godine biti organizovana krajem septembra.\nIzvor: PKS RPK ZAJEČAR\nPrethodni tekstZona „Istok“: „Kablovi“ u nedelju protiv „Majdanpeka“\nNaredni tekstNovo u našem gradu: Šlep služba „Montoya“


Zbog sakrivanja hakerskih napada iz 2013. i 2014., odložena prodaja Yahooa kompaniji\nTema: Zbog sakrivanja hakerskih napada iz 2013. i 2014., odložena prodaja Yahooa kompaniji\nYahoo je objavio da se prodaja kompanije kompaniji Verizon Communications odlaže, samo nekoliko sati pošto je objavljeno da se Yahoo nalazi pod istragom zbog dva hakerska napada i velike krađe podataka koji su bacili senku na postignuti dogovor prema kome je Verizon trebalo da izdvoji 4,8 milijardi dolara za kupovinu osnovne delatnosti kompanije Yahoo.\nAmerička internet kompanija trebalo je da proda svoju osnovnu delatnost Verizonu tokom prva tri meseca 2017. Međutim, dogodio se preokret kada je Yahoo objavio da se prodaja odlaže i da se ne očekuje da će biti završena pre kraja juna.\nOvo saopštenje je došlo posle medijskih izveštaja da Komisija za hartije od vrednosti SAD sprovodi istragu protiv Yahooa u vezi toga da li je kompanija imala obavezu da o kompromitovanju podataka ranije obavesti investitore.\nZa one koji se ne sećaju, Yahoo je septembra prošle godine otkrio da su lični podaci više od pola milijarde korisnika ukradeni još 2014.\nKao da to nije bilo dovoljno loše, u decembru je otkriveno da su hakeri u jednom drugom napadu koji se dogodio 2013. kompormitovali više od milijardu naloga korisnika Yahooa.\nU međuvremenu se saznalo da su u Yahoou znali da su hakovani još 2014.\nKomisija za hartije od vrednosti sada želi da sazna od Yahooa da li je kompanija svesno odlučila da investitore ne obavesti o ovim napadima.\nPravila nalažu kompanijama da o ovakvim napadima obaveste investitore. Iako komisija dugo godina ima smernice za kompanije koje ih obavezuju da prijave ovakve incidente, često se dešava da one izostave takve detalje.\nSenator demokrata Mark Vorner je još u septembru zatražio od komisije da istraži da li su rukovodioci Yahooa ispunili svoje obaveze o informisanju investitora i javnosti od hakerskom napadu iz 2014.\nČak i ako se dogovor između Verizona i Yahooa završi kako je prvobitno bilo najavljeno, moguće je da Verizon ipak neće platiti 4,8 milijardi dolara kako je dogovoreno.\nTo možda i nije loša vest za Verizon. U najgorem slučaju, za napade je Verizon mogao da sazna kasno, kada proces prodaje bude okončan. Svakako bi to bilo loše za Verizon jer kompanija ne bi imala uvid u sve činjenice kako bi napravila tačnu procenu koliko Yahoo zaista vredi.


Turski parlamentarci: Sve smo bliži rešenju situacije u Siriji - Sputnjik Srbija\n20:24 06 Jun 2020\nTurski parlamentarci: Sve smo bliži rešenju situacije u Siriji\n10:00 24.02.2019 (osveženo 22:24 24.02.2019) Preuzmite kraći link\nPredsednik Turske Redžep Tajip Erdogan smatra da je samit o regulisanju sirijske krize na kom su se okupili predsednici Ruske Federacije, Irana i Turske, održan 14. februara u Sočiju, prošao veoma uspešno.\n„Samit u Sočiju je bio veoma koristan i efikasan. Druga runda pregovora na nivou predsednika država kao garanata mira počela je u Sočiju, i nadamo se da će peti susret ovog formata biti održan u Turskoj“, izjavio je Erdogan prošlog petka za lokalnu tursku televiziju „A Haber“.\nRusija i Turska mogu zajedno očistiti Idlib\nPoslanik turskog parlamenta i predstavnik vladajuće Partije pravde i razvoja, generalni sekretar međuparlamentarne rusko-turske grupe Ismail Emrah Karael, komentarisao je za Sputnjik rezultate samita triju predsednika u okviru astanskog formata.\n„Bez obzira na pokušaje različitih snaga da ometaju tok pregovornog procesa, koraci koje preduzimaju predsednici triju država nakon obavljenih konsultacija u okviru ovog formata veoma su važni. Svedoci smo da posle svakog susreta triju predsednika regionalna saradnja postaje sve tešnja i sve više se bližimo potpunom regulisanju situacije u Siriji, što je veoma važno za budućnost čitavog regiona“.\nKonstatujući da se sve tri države pridržavaju jedinstvenog pogleda povodom pisanja novog ustava, formiranja privremenih institucija i održavanja izbora, Karael je dodao:\n„To su veoma složeni procesi, ali mi vidimo da koraci koje preduzimaju strane čine njihovu realizaciju mogućom. Veoma je važno to što se pozitivan trend ne prekida i što vidimo konstantni napredak povodom regulisanja situacije u Siriji“.\nTurski politikolog profesor Mesut Haki Džašin ukazao je na važnost pregovora triju država, iz perspektive teritorijalne celovitosti Sirije i njenog suvereniteta, kao i rešavanja pitanja povratka izbeglica. Po njegovom mišljenju, bez obzira na neka manja neslaganja u vezi sa tehničkim detaljima, može se reći da se Turska i Rusija pridržavaju iste pozicije kada su u pitanju zone bezbednosti.\n„Turska želi da dobije podršku Rusije povodom zona bezbednosti koje planira da formira na teritorijama istočno od Eufrata. Posebnu pažnju Turska poklanja podršci Rusije u vazduhu i u logistici“, smatra Džašin.\nPrema rečima našeg sagovornika, u budućnosti će turski i ruski vojnici raditi na još bližoj saradnji i koordinaciji „na zemlji“ u Siriji.\n„Turska i Rusija su tokom samita razmotrile čitav niz značajnih pitanja. Jedan od najvažnijih momenata tokom susreta bio je što su strane maksimalno konkretizovale delovanje sa ciljem formiranja ustavnog komiteta. Sledeći susret u trilateralnom formatu, koji će najverovatnije biti održan u Turskoj, još više će nas približiti normalizaciji stanja i političkom regulisanju situacije u Siriji“, zaključuje Džašin.\nparlamentarci, Sirija, Turska


Srbija treba da razmišlja o uvođenju socijalne penzije\nZa to nije potreban neki ogroman iznos sredstava\nSrbija bi trebalo da razmišlja o tome da ljudima starijim od 65 godina koji nemaju penziju obezbedi nadoknadu za osnovne životne potrebe, smatra profesor Ekonomskog fakulteta u Beogradu Ljubodrag Savić.\nSavić za Sputnjik kaže da ako želimo da budemo humano i odgovorno društvo, o tome treba da razmislimo, ali i da bi dobra analiza koja je za tako nešto neophodna verovatno pokazala da za to nije potreban neki ogroman iznos sredstava.\nHrvatska i Severna Makedonija su takvu meru već najavile. U Hrvatskoj bi više od 50.000 onih koji su navršili 65 godina života i nemaju ni dana radnog staža ili su na radnom mestu proveli manje od 15 godina, trebalo da počnu da primaju takozvanu socijalnu penziju. Ona bi bila ravna najmanjoj penziji, koja iznosi blizu 970 kuna, odnosno 15.000 dinara.\nŽitelji Severne Makedonije neće morati da imaju dana radnog staža u knjižici, ali da bi dobili socijalnu penziju od 100 evra, moraju da imaju 15 godina života u toj državi, pod uslovom da nemaju sopstvenu imovinu i imovinska prava od kojih mogu da se izdržavaju.\nGotovo 250.000 ljudi koji imaju više od 65 godina nisu na spisku korisnika Fonda penzijskog i invalidskog osiguranja (PIO), odnosno žive bez penzije. Prema poslednjem popisu stanovništva, u 220.000 domaćinstava bar jedna osoba ne prima penziju, dok u oko 18.000 domaćinstava penziju ne uživa nijedna.\nSavić podseća da zemlje takozvane socijalne demokratije, posebno skandinavske, imaju izuzetno dobru socijalnu politiku i da svi ljudi, bez obzira na to da li su u penziji ili ne, imaju primanja koja im podmiruju osnovne životne potrebe. On napominje i da je reč o privredno razvijenim državama, za razliku od naše, ali i da Srbija treba da razmotri kakve su joj mogućnosti i da sačini dobru i detaljnu analizu stanja.\n"Samo treba naći meru koliki je to iznos i kojim ljudima to dati, što je možda čak i važnije, jer mi smo jedna od retkih zemalja u Evropi koja nema socijalne karte. Treba napraviti dobru analizu ko je to socijalno ugrožen, koliko je takvih ljudi, koliko bi godina to primali i koliko to na godišnjem nivou podrazumeva izdvajanja iz budžeta Srbije", ističe sagovornik Sputnjika.\nizvor: Sputnjik, Beta, 021.rs, agencije, foto: Huy Phan, Pexels\nap vojvodina biznis ekonomija Novi Sad penzija posao srbija


Kombinacija ovog bilja je u suštini čuvena BiB formula dr Kristofera, koja se koristi i vrlo efektivno deluje kod svih nervnih i autoimunih oboljenja. Istovremeno ima dvostruko dejstvo stimulišuci rad i obnovu nerava, a s druge strane umirujući nerve. Prirodna medicina može regenerisati oštećena tkiva ili ona koja su nestala. Ona podmiruje potrebe tela, zbog čega se tkiva i organi obnavljaju. To je tako jer vaše telo sadrži sve potrebne elemente za obnovu tkiva, vaše je samo da nađete prave prirodne metode koje će ih aktivirati.\nKod problema sa očnim nervom i neuromišićnih problema: Od 70 kapi 3 puta dnevno, pa do 140 kapi 4 puta dnevno. Pije se sa vodom, ceđenim sokom ili mlakim čajem. Promućkati pre upotrebe.


Posle šestomesečne istrage o ubistvu saudijskog novinara Kašogija, specijalna izvestiteljka UN Kalamar je navela je u izveštaju da je ustanovila da postoje elementi „verodostojnih dokaza“ koji opravdavaju otvaranje dodatne istrage o pojedinačnoj odgovornosti visokih saudijskih zvaničnika, uključujući prestolonaslednika.\nKalamar u izveštaju od 101 strane o ubistvu Kašogija u oktobru u saudijskom konzulatu u Istanbulu, iznosi desetine preporuka, preneo je AP. U izveštaju se pozivaju tela UN ili generalni sekretar svetske organizacije Antonio Gutereš da „zahtevaju“ da se nastavi krivična istraga.\nOna je ukazala na „izuzetnu osetljivost“ razmatranja krivične odgovornosti prestolonaslednika, kao i Sauda Alkatanija, visokog savetnika saudijskog dvora koji nije optužen u ovom slučaju.\n„Jedini zaključak koji je donet je da postoje verodostojni dokazi koji zaslužuju dalju istragu“, napisala je.\n← Pritisci na niške novinare – nekad i sad\nUNS: Državni sekretar Gajović pokušao da zastraši predsednicu Izvršnog odbora UNS-a →


Svaki njegov scenski nastup bude zapažen, pevanje je na zavidnom nivou i on je jedan od takmičara koji je definitivno obeležio ovaj muzički program. Ono što je priznao jeste da se na velikoj bini oseća kao kod svoje kuće i da jedva čeka da uzme mikrofon i zapeva, a ne krije ni da bi voleo da se nađe u superfinalu.\n- Baš se osećam super i jedva čekam da izađem na scenu. I voleo bih da se nađem u superfinalu - rekao\nNjegova sestra Marina Stanković je takođe bila deo ovog muzičkog programa prošle godine, a sada je tu i da svom mlađem bratu da poneki savet i podršku. Ljuba ima ogromnu podršku svoje porodice i oni mu pomažu pri izboru pesama kojima će se predstaviti.\nVIDEO: Na gajbi kod Ljube Stankovića iz "Zvezdica"\n- Pomažu mi tata i Marina, to je moja sestra i oni vežbaju sa mnom dva, tri puta nedeljno - otkrio je on.\nLjuba je svojom vrcavošću, dobrotom i harizmom osvojio i svoje drugare sa kojima nastupa, nekima od njih on je i favorit, a evo šta on misli o njima.\n- Sa svim drugarima se družim i svi su mi dobri - rekao je ovaj petogodišnjak.\nOvaj preslatki mališan je otkrio da je muzika njegov svet, a ono što je evidentno jeste da se u tome odlično snalazi.\n- Volim muziku, da sviram i mnogo volim da plešem. Kada porastem voleo bih da budem pevač - bio je siguran u sebe.\nNastup ovog talentovanog dečaka kao i ostalih mališana, videćete u trećoj emisiji petog kruga dečjeg muzičkog takmičenja "Pinkove zvezdice" večeras od 21:45h samo na TV Pink!


Šta nam govori pojavljivanje Bagdadija nakon pet godina? - Global Defence\nŠta nam govori pojavljivanje Bagdadija nakon pet godina?\nPojava Bagdadija nakon 5 godina (foto: Al Furkan)\n02/05/2019 Saša Radomirović 0\nPo prvi put nakon skoro pet godina, Abu Bakr al Bagdadi, lider takozvane Islamske države (ID) i samoproklamovanog kalifata pojavio se na video snimku koju je emitovala ekstremistička medijska kuća Al Furkan.\nNjegovim pojavljivanjem, pale su u vodu sve dosadašnje teorije o njegovoj navodnoj smrti prouzrokovanoj bombardovanjem koalicionih snaga ili pak Rusije.\nDo sada, najveća misterija bila je da li je Bagdadi živ, ali nakon njegovog pojavljivanja ostaje tajna gde se najtraženiji begunac nalazi. Postoji izvesna mogućnost da se on skriva u slabo naseljenim pustinjskim oblastima na granici između Iraka i Sirije.\nMeđutim, to je u ovom momentu teško sa sigurnošću reći. Ono što je sasvim sigurno, u momentu dok ispisujemo redove posvećene ovoj temi, strane obaveštajne službe analiziraju svaki frejm objavljenog snimka, kako bi prikupili što više informacija, koje bi ih odvele do lokacije najtraženijeg teroriste na svetu.\nNa snimku se može videti Bagdadi u gustoj sivo-crvenoj bradi , obučen u tradicionalnu crnu odoru i bež prsluku, namešten u sedećem položaju skrštenih nogu. Pored njega, uza zid, položena je puška, najverovatnije model AK-74.\nOvakav kadar imali smo ranije prilike da vidimo i na fotografiji Osame bin Ladena u Avganistanu nastaloj tokom rata između mudžahedina i Sovjeta.\nTeroristički napad u Šri Lanki (foto: Guardian)\nTokom osamnaestominutnog snimka vidi se i razgovor sa još tri osobe, čija su lica zamućena, kako im se ne bi otkrio indentitet. Video materijal objavljen je zvanično u ponedeljak, ali ostaje nepoznanica kada je tačno načinjen. Postoji mogućnost da je snimak nastao daleko ranije, a da je audio zapis u kojem se pominje nedavni teroristički napad u Šri Lanki ubačen naknadno.\nBagdadi je iskoristio priliku da u ime ID preuzme odgovornost za uskršnji teroristički napad u Šri Lanki, gde je stradalo više od 250 ljudi. Ovaj brutalni napad, prema rečima Bagdadija, odgovor je na nedavni poraz ID u sirijskom mestu Bahuz, istočno od Eufrata.\nPadom ovog mesta, Kurdi i njihovi zapadni saveznici na čelu sa SAD proglasili su poraz nad militantima ove organizacije i kraj samoproklamovanog kalifata.\nBombardovanje položaja militanata ID u Bahuzu\nBagdadi se zakleo da će, takođe, osvetiti grupu ubijenih i zatvorenih militanata, tvrdeći da je u ovu svrhu već izvedeno 92 operacije u osam zemalja. Tokom celokupnog snimka Irak i Sirija pominjani su u tragovima, ali je zato izdata zahvalnost njegovima sledbenicima za ekstremističke poduhvate u Libiji, Maliju, Pakistanu, Zapadnoj Sahari, Burkina Faso i drugim mestima.\nMeđutim, priznavanjem poraza u bici za Bahuz i gubitak mnogih teroritorija, Bagdadi na neki način nagoveštava kraj dosadašnjem, uglavnom konvencionalnom tipu ratovanja i okretanju strategiji „udari i beži“, odnosno izvođenju terorističkih napada širom sveta.\nNeminovna promena strategije ratovanja očito ukazuje da se mnogo toga promenilo od poslednjeg Bagdadijevog pojavljivanja 2014. godine u čuvenoj Al Nuri Grand džamiji u iračkom gradu Mosul. Tada i nekoliko narednih godina, takozvana Islamska država imala je sve obrise jedne države koja se prostirala na površini veličine Velike Britanije.\nPojava Bagdadija u džamiji Al Nuri u Mosulu 2014. godine( foto: Amaq)\nZa to vreme, Bagdadi se u više navrata u audio snimcima obraćao svojim sledbenicima, pozivajući ih na konstantnu borbu protiv „krstaša“. Ostaje nepoznanica gde je svih ovih godina Bagdadi boravio, ali ono što je sigurno jeste da je zbog zverstava koje su počinili njegovi militanti, postao najtraženiji begunac na svetu.\nZa njegovu glavu SAD ponudile su nagradu od 25 miliona dolara, a za CIA i specijalne snage, poput Mornaričkih foka postao je primarna meta. Pretpostavlja se da je do sada propalo nekoliko pokušaja atentata\nMilitanti koji su nekada bili deo „kalifata“ sada su se raspršili, kao što su to učinili pred kraja rata 1980-ih protiv Sovjeta u Avganistanu i nakon invazije koju su 2001. godine predvodile SAD u cilju svrgavanja Talibana koji su pužali utočište Al Kaidi.\nTeroristički napad u Francuskoj 2015. godine (foto: AP)\nDanas, kada je ova teroristička organizacija izgubila skoro sve teritorije na Bliskom istoku, Bagdadijevo pojavljivanje ima za cilj da skrene pažnju sa pretrpelih poraza i svetu pokaže da Islamska država i dalje postoji zajedno sa istim liderom na čelu.\nNjegovo iznenadno i prilično neočekivano pojavljivanje moglo bi da utiče na podizanje morala kod preostalih militanata, ali i da bude „vetar u leđa“ usamljenim vukovima da izvode terorističke napade širom sveta.\nTagovi:Bagdadi Irak islamska država Sirija


Tehnički Univerzitet Katalonije (UPC)\nAirtècnics eksperimentalno R+D+i odeljenje radi zajedno sa Tehničkim Univerzitetom Katalonije da bi u naše vazdušne zavese ukomponovali najnoviju tehnologiju radi postizanja optimalnih performansi i efikasnog rada.\nAirtècnics ima dugotrajni saradnički istraživački projekat sa tehnološkim centrom za prenos toplote.\nPerformanse vazdušne zavese ocenjuju se s obzirom na uštedu energije i brzinu ulaska različitih aplikacija zajedno sa okolnim prostorima.\nUniverzitet radi sa matematičkom formulacijom, numeričkom rezolucijom i eksperimentalnom validacijom fenomena prenosa toplote i mase vazdušne zavese.\nRDT (računarska dinamika tečnosti) je adaptirana analizi vazdušnih zavesa uz pomoć univerzitetskih istraživanja. Zatim se rezultati verifikuju i potvrdjuju eksperimentalnim rezultatima u njihovoj sopstvenoj klimatskoj komori.\nSlike UPC klimatske komore sa instaliranom Windbox vazdušnom zavesom za eksperimentalne testove\nZahvaljujući ovoj saradnji Airtècnics ima simulator ponašanja vazdušnioh zavesa u zavisnosti od svake situacije. Imamo mogućnost uvodjenja svih potrebnih parametara vazdušne zavese i okoline kako bismo analizirali situaciju i izabrali najefikasniju vazdušnu zavesu.\nUnutrašnja geometrija,nivoi intenziteta turbulencije, pravac ugla mlaza, geometrija lamela itd. su faktori koji se uzimaju u obzir tokom studije.\nTakodje možemo izračunati uštedu energije i smanjenj emisije CO2 kada se na vratima ugradi efikasna vazdušna zavesa.\nPrimenjujući stečeno znanje na dizajnu naših jedinica, Airtecnics predstavlja skup najsavremenijih znanja i tehnologija na polju vazdušnih zavesa.


Korišćenje smartphonea tokom noći ne utiče na san - IT magazin\nKorišćenje smartphonea tokom noći ne utiče na san\nZa one koje vole uveče da koriste svoje "pametne" telefone i tablet uređaje, imamo dobre vesti.\nNajnovije istraživanje je pokazalo da izloženost dnevnoj svetlosti pomaže u borbi sa eventualnim poteškoćama sa snom, a koje kod nekih ljudi može uzrokovati kasnonoćno korišćenje elektronskih uređaja.\nIstraživanje je pokazalo da dovoljno izlaganje dnevnom svetlu pomaže mladim ljudima koji koriste elektronske uređaje uveče da bi zaspali.\n"Zanimalo nas je da li svetlost ekrana uređaja ometa san pa smo otkrili da je ta mogućnost kompleksnija nego što se ranije mislilo. Postoje različiti važni faktori koji utiču na to, a među njima je i izloženost dnevnoj svetlosti", izjavila je Frida Rangtel sa Univerziteta Upsala u Švedskoj.\nNivo hormona melatonina koji deluje na ciklus spavanja i buđenja se značajno ne mijenja, pokazalo je istraživanje.\n"Međutim, ljudi moraju znati da korišćenje elektronskih uređaja može dovesti do poremećaja sna, ali zbog toga što sadržaj mailova i društvenih mreža može emotivno uticati na njih", rekao je profesor Kristian Benedikt.\nPrethodno istraživanje je povezalo noćno korišćenje smartphonea i tablet uređaja sa poremećajima sna, kao i sa privremenim slepilom.


Unija poslodavaca Srbije izabrala Agent Plus da vodi sektor saobraćaja - Agentplus\nAgentplus > Novosti > Unija poslodavaca Srbije izabrala Agent Plus da vodi sektor saobraćaja\nDana 2. decembra 2020. održan je konstitutivni sastanak “Sektora saobraćaja Unije poslodavaca Srbije“, na kojem su predstavnici „Unije poslodavaca Srbije“ izabrali novo rukovodstvo i razmatrali predloge dodatnih mera u cilju poboljšanja funcionisanja sektora saobraćaja u budućem periodu.\nSednica je održana online u skladu sa preporukama i merama Vlade Srbije za sprečavanje i suzbijanje zarazne bolesti COVID-19.\nZa predsednika je izabran generalni direktor Agent Plus-a gospodin Zoran Netković, dok je za njegovog zamenika imenovan Saša Vlaisavljević, direktor Aerodroma Nikola Tesla. Pored renomiranih privrednih subjekata, u radu sektora učestvuju i strukovna udruženja, PUMED, Panontransport i Srbija transport.\nDosadašnje mere Vlade Republike Srbije su značajno pomogle privredi u cilju održavanja likvidnosti i što efikasnijeg fukcionisanja, međutim UPS je prepoznala potrebu da se poslodavci dodatno organizuju i pokrenu aktivnosti i inicijative, kako bi se privredni ambijent u otežanim uslovima pandemije koron virusa dodatno poboljšao i prevazišli brojni problemi I zastoji u radu.\nU skladu sa tim, prisutni članovi imali su priliku da se upoznaju sa inicijativama koje su članovi UPS dostavili Sektoru, a koje će biti sastavni deo predloga za poboljšanje funkcionisanja sektora saobraćaja i koje će se dostaviti na razmatranje nadležnim ministarstvima.\n“Činjenica, da je Unija poslodavaca Srbije jedino udruženje poslodavaca Srbije, koje je reprezentativni socijalni partner na nacionalnom nivou i aktivni učesnik procesa približavanja Srbije Evropskoj uniji, daje mogućnost članovima da interesi njihovih kompanija budu zastupani na transparentan i institucionalni način kroz dijalog sa Vladom Republike Srbije, sindikatima i drugim organima uprave i domaćim i stranim institucijama i organizacijama. Iz tog razloga, mi smo prihvatili poziv da se aktivno uključimo u rad Sektora saobraćaja Unije poslodavaca Srbije i da svojim znanjem i dugogodišnjim iskustvom u oblasti logistike damo doprinos u prevazilaženju posledica krize izazvane pandemijom virusa COVID-19 i unapređenju poslovnog ambijenta u privredi Srbije“, izjavio je Zoran Netković, direktor pomorsko-rečne agencije “Agent plus” iz Beograda.\nPOSEBAN DAN ZA NAŠE DRAGE DAME\n08. 03. 2021. |


KREMLJ: Putin ODBIO da se sastane sa Vučićem! (VIDEO) - Naša Borba\nKREMLJ: Putin ODBIO da se sastane sa Vučićem! (VIDEO)\nSrpski predsednik Aleksandar Vučić rekao je tokom samita EU-Zapadni Balkan u Sloveniji da će zatražiti od ruskog predsednika Vladimira Putina da pomogne zemlji da preživi energetsku krizu koja se očekuje.\n“Lično ću zatražiti od Vladimira Putina da nam pomogne, kako bismo dobili što veći procenat takozvane naftne formule, a što niži procenat berzanske”, rekao je Vučić u sredu tokom samita EU-Zapadni Balkan u Sloveniji, pošto aranžman sa “Gaspromom” važi do kraja godine. “Cene koje su sada na berzi, ne samo Srbija , niko neće moći da izdrži “, dodao je Vučić, prenela je ruska televizija Rusija 24.\nRusija 24 navodi da je Dmitrij Peskov, potparol ruskog predsednika Vladimira Putina, kratko prokomentarisao izjavu Aleksandra Vučića:\n“Ne planiramo kontakt sa Aleksandrom Vučićem.”\nNaši kontakti iz Moskve pojašnjavaju da je ova izjava dokaz definitivnog početka kraja podrške koju je Aleksandar Vučić dobijao od ruskog predsednika. Istovremeno, odbijanje Putina da se susretne sa Vučićem je znak da se Rusija u Srbiji okreće drugim političkim akterima, sa kojima je do sad imala nezvanično saradnju i kojima veruje, a na koje računa da će u budućnosti biti donosioci bitnih odluka o daljem putu Srbije, kao i o ekonomskoj i svakoj drugoj saradnji na obostranu korist.\nPrethodni tekstDOKTOR BAJATOVIĆ SE SPRDA SA NARODOM: Ne verujem da se neko baš smrzava na 12 stepeni!\nSledeći tekstPROFESOR OTKAZAO POSLUŠNOST: Otvoreno pismo Vučiću trese Srbiju, bežiš jer si kukavica i zato što se BOJIŠ NARODA!


25.09.2020. - 12:53\nRukovodstvo crveno-belih će imati pune ruke posla u narednim danima...\nDo kraja prelaznog roka u većini evropskih zemalja, ukljujući i Srbiju, ostalo je još samo deset dana. Obično su u tom periodu klubovi i najaktivniji, dokupljuju šta im fali, prodaju viškove, a i pregovori se lakše zaključuju nego inače kada ima vremena na pretek.\nTakve okolnosti očekuju i Crvenu zvezdu koja ima još dosta stvari da završi pre nego što se 5. oktobra i zvanično "zatvori" čuvena fudbalska pijaca.\nZvezda nije mnogo kupovala ovog leta, Aleksandar Katai i Gelor Kanga su stigli kao slobodni agenti, obeštećenje je plaćeno samo za Srđana Spiridonovića (250 hiljada evra, Pogon). Stigli su još i napadači iz Italije - Luka Marković iz Krotonea, odnosno Dijego Falćineli na pozajmicu iz Bolonje, međutim Crvena zvezda za njih nije platila obeštećenje.\nIzdaci, ne računajući plate, nisu bili ogromni, ali je situacija sa korona virusom i ispadanje iz kvalifikacija za Ligu šampiona, koje nosi veliki novac, značilo i "stezanje kaiša" u redovima prvaka.\nZbog velikog igračkog kadra i manjih izazova tokom jeseni, očekuje se još odlazaka...\nRačunajući samo igrače od kojih je Zvezda zaradila kroz obeštećenje, kasa je punija transferima Miloša Vulića (800 hiljada evra), Tomanea (600) i Branka Jovičića (300), ali to nije kraj.\nZvezda je zaključila transfer Miloša Degeneka u Gent (1,7 miliona evra) i Matea Garsije u Aris (1,3), a preostali su još sitni detalji pre nego što njihovi odlasci budu i zvanični. Što se tiče Degeneka, odlazi posle plej-ofa za Ligu Evrope protiv Ararat Jermenije, dok je u slučaju Garsije začkoljica plata, ali će argentinski fudbaler verovatno prihvatiti ponudu da ne bi prokockao godinu dana karijere.\nTo govori da je Zvezda za sada dogovorila poslove vredne 4,7 miliona evra, što je oko polovine zacrtanog rezultata na transferima ovog leta.\n"Planiramo da ostvarimo oko 10.000.000 evra od transfera ovog leta, a da li ćemo uspeti - ne znam. Videćemo kako će se ponašati tržište…", rekao je Zvezdan Terzić na početku priprema, sluteći da će klubovi biti štedljiviji u vreme krize posle korona virusa.\nDa li će Zvezda prodati još nekoga osim pomenutih igrača? Vrlo moguće...\nZacrtani cilj mogao bi verovatno da bude ispunjen prodajom Željka Gavrića, koga želi Atalanta, međutim Zvezda želi da ga zadrži makar još jednu sezonu, kao i Veljka Nikolića, dok su drugi mnogo bliže transferu nego "klinci".\nNajverovatnije je da će "Marakanu" napustiti najbolji igrač tima El Fardu Ben, koga želi njegovi bivši trener Vladan Milojević, ali je zapelo oko obeštećenja.\nZvezda se nada da bi mogla da zaradi oko dva miliona evra na Benu, Al-Ahli će probati da spusti ovu brojku, ali je svima jasno da će vrednost napadača sa Komora padati iz godine u godinu, pošto je sad već ušao u četvtu deceniju...\nDozvolu za odlazak imaju i napadači Ričmond Boaći i Milan Pavkov, doduše za njih pravih ponuda nema, dok su u izboru sredine slobodni još i Dušan Jovančić, Veljko Simić i Stefan Hajdin.\nNjihova vrednost nije naročito velika na tržištu, ali bi Zvezda profitirala i rasterećenjem budžeta za plate, posebno jer nemaju značajnu ulogu kod Dejana Stankovića, pa bi i na tome moglo da se uštedi u godini kada nema Lige šampiona.\nNaravno, Zvezdu čeka i lepa svota novca ako se plasira u grupnu fazu Lige Evrope, a može i dodatno da zaradi ako dobro prođe na žrebu, posebno jer bi bila u drugom šeširu.\nZVEZDI U LIGI EVROPE SUDI NEPOZNATI PORTUGALAC\n27.10.2020. - 13:01\nUEFA Crnogorce poslala u Zagreb


Apatin, 26. februar 2021. - Pokrajinski sekretar za privredu i turizam, dr Nenad Ivanišević, boravio je danas u radnoj poseti opštini Apatin. U prostorijama JP za upravljanje putničkim pristaništem ,,Marina Apatin” sekretar Ivanišević se sastao sa predsednicom opštine Apatin, Dubravkom Korać, gde su u prisustvu saradnika razgovarali na temu turističkih potencijala opštine Apatin, sa posebnim akcentom na izgradnju Vizitorskog centra. Nezaobilazna tema razgovora bila je razvoj ove Opštine, kao i lokalni planovi u oblasti infrastrukture, privrede, turizma u ovoj godini i u narednom periodu.\nNovi Sad, 26. februar 2021. - U prostorijama Privredne komore Vojvodine održan je sastanak povodom formiranja Sektorske grupe za privredu i poljoprivredu, sa akcentom na proizvodnju hrane, a na inicijativu Fonda „Evropski poslovi“ AP Vojvodine. Cilj susreta jeste razmena informacija od značaja između institucija sa teritorije AP Vojvodine, kao i uspešnog povlačenja sredstava Evropske unije koja su dostupna Republici Srbiji, odnosno AP Vojvodini, na pragu novog finansijskog okvira koji popkriva period od 2021. do 2027. godine.\nNovi Sad, 23. februar 2021. – U Pokrajinskoj vladi je danas održano svečano uručenje besplatnog telefonskog broja Pokrajinskoom sekretarijatu za privredu i turizam, tačnije usluge pod nazivom ,,Besplatan poziv“ koja se pruža putem javne telefonske mreže Telekoma Srbija uz upotrebu broja iz Plana numeracije (800). Ovim je pri Sekretarijatu formiran kontakt centar besplatan za korisnike sredstava po konkursima Sekretarijata iz oblasti u nadležnosti Sekretarijata, tačnije konkursima iz oblasti privrede, preduzetništva, turizma, rada i zapošljavanja.


Aleksandra Radović izdala novi album || Hello magazin\nAleksandra Radović, pop diva jedinstvenog glasa, 14. februara poklanja publici nove pesme objedinjene na petom studijskom albumu “Predvorje života”\nUz vrhunski tim saradnika, kroz devet brižljivo odabranih kompozicija, Aleksandra Radović i ovim muzičkim materijalom auditorijumu nudi iskrene priče o ljubavi, patnji, trenucima sreće i bola, preispitivanju…\n– Novi album je, kao i svi prethodni posvećen ljubavi. Verujem da svi mi često preispitujemo i pokušavamo da shvatimo suštinu ljubavi i uopšte odnosa u ljubavi i zato moje nove pesme prenose ta razmišljanja. Šta smatramo dobrim i pravim, šta su možda loši ili pogrešni odnosi/ izbori, gde smo možda pogrešili, šta smo ispravno uradili, šta li je sve ono za čim žalimo a šta nas usrećuje ili treba da bude uteha… To su, zapravo, neka glasna preispitivanja u kojima svako od nas može da pronađe delić sebe i svoje ljubavne priče – kaže Aleksandra.\nA post shared by Aleksandra Radovic (@alexandradovic) on Dec 15, 2019 at 11:17am PST\nUz tri pesme, ranije objavljene kao singlovi (“Ljubavi moja”, “Ne volim te” i “Gde ćeš ovu noć”) na novom albumu je još šest numera: “Ne, hvala”, “Pazl”, “Živim bol”, “Poljubi me” i naslovna pesma “Predvorje života”…\n– Ovaj album nastajao je u najrasterećenijem periodu mog života. To je bilo vreme kada sam najviše spoznala i prihvatila sebe, ali i rasterećenije prišla samim pesmama. Oslonila sam se na lepotu jednostavnosti melodija, aranžmana, na čistu emociju koja je uvek bila zaštitni znak mojih pesama – kaže poznata muzičarka.\nA post shared by Aleksandra Radovic (@alexandradovic) on Sep 7, 2019 at 2:34am PDT\n– Album je producirao Mahir Sarihodžić, sa kojim sam sarađivala i na prethodnom albumu “Carstvo”. Ispostavilo se da odlično sarađujemo, upotpunjujemo se u umetničkom smislu i zato smo nastavili. Aleksandra Milutinović, jedan je od većinskih autora i nas dve sarađujemo od pesme “Kao so u moru”. Uverila sam se da publika voli spoj nas dve- njene stihove u mojoj interpretaciji. Potom, kao autori na ovom albumu zastupljeni smo Goran Kovačić i ja. Pridružio nam se i mladi saradnik, Bojan Jovović, koji je komponovao pesmu “Živim bol” – kaže Aleksandra.\nZa svaku od pesama sa novog albuma snimljen je i video spot u saradnji sa produkcijom “NN media”.\nPublici u Srbiji, album „Predvorje života“ Aleksandre Radović od danas će biti dostupan na prodajnim mestima izdanja PGP RTS- a.


Pad transportnih KAPACITETA na evropskom tržištu - Pluton Logistics\nNajnovija analiza evropskog transportnog tržišta, tzv. TRANSPORT MARKET MONITOR, pokazuje izražen pad transportnih kapaciteta, čak 14,4 procenata u prve dve nedelje septembra u odnosu na avgust.\nU poređenju sa septembrom 2019. godine, raspoloživi transportni kapaciteti smanjili su se za 14,2% na godišnjem nivou. Pad kapaciteta nakon letnjih meseci ima sezonski karakter i povezan je sa obnovom proizvodnje.\nMeđutim, ovo smanjenje moglo bi da ukazuje i na promenu strategije drumskih prevoznika u kontekstu krize izazvane virusom COVID19, navodi se u saopštenju Tim Consulta-a, podružnice Transporeon-a.\nCene transportnih usluga su porasle u junu i julu, u avgustu nije zabeležena promena da bi u septembru, u poređenju sa avgustom cene porasle za 6,9%. U poređenju sa septembrom 2019. godine, cene su niže za 5%.\nTRANSPORT MARKET MONITOR se zasniva na podacima tržišta sa platforme Transporeon, posredstvom koje se godišnje izvrši više od 1,8 miliona prevoza (preko 20 milijardi evra prometa).\n← Branka Perić Šljivić, direktorka kompanije Perić Trans – Upornost, istrajnost i kvalitet kao ključ uspeha\nNeće više biti jednostranih taksa na srpsku robu →\n18. aprila 2020. 8. maja 2020. Milica Milosavljevic\nMilion vozila manje na srpskim putevima u martu – Broj teretnjaka smanjen 16,9%


Seminar ,,Škola otvorena roditeljima’’ održan u PU ,,Sunce’’ u Gornjem Milanovcu\nU nedelju, 16. oktobra 2016.godine, u PU ,,Sunce’’ u Gornjem Milanovcu održan je seminar ,,Škola otvorena roditeljima’’, kataloški broj 142.\nSeminar pokriva kompetenciju K4 - za komunikaciju i saradnju i prioritetnu oblast 4 - stvaranje tolerantne i nediskriminativne sredine za učenje i razvoj svakog pojedinca, zaštita od nasilja, zlostavljanja, zanemarivanja i diskriminacije.\nSeminar „Savremene metode u nastavi srpskog jezika i književnosti“\nU nedelju, 9.oktobra 2016.godine, u Prvoj tehničkoj školi, u Kragujevcu, u organizaciji CSU KG, održan je seminar "Savremene metode u nastavi srpskog jezika i književnosti", koji se u Katalogu programa SU za 2016/18.godinu nalazi pod kataloškim brojem 715.\nMatematički kofer u Naučnom klubu CSU Kragujevac\nU okviru nedelje Matematičkog kofera, u Naučnom klubu CSU Kragujevac počele su realizacije radionica za predškolce i osnovce.\nRadni vikend u CSU KG\nOvog vikenda, održana su dva seminara u organizaciji CSU KG. U subotu, 1.oktobra 2016.godine, u Prvoj tehničkoj školi, održan je seminar za nastavnike izbornog predmeta Građansko vaspitanje, pod nazivom U subotu, 1.oktobra 2016.godine, "Savremena nastava Građanskog vaspitanja usmerena na razvoj učeničkih kompetencija", koji se u Katalogu programa SU nalazi pod kataloškim brojem 969. Autor ovog seminara je Zorica Sorak, dok su realizatori bili, pored Zorice Sorak, Neda Bogojevid Prekovid i Vladimir Sredojevid, stručni saradnici u Centru za stručno usavršavanje zaposlenih u obrazovanju Kragujevac. Seminaru je prisustvovalo 30 nastavnika iz kragujevačkih škola i regiona.\nPrezetnacija novog Pravilnika o stalnom stručnom usavršavanju nastavnika, vaspitača i stručnih saradnika\n6. septembra 2016. godine stupio je na snagu novi Pravilnik o stalnom stručnom usavršavanju nastavnika, vaspitača i stručnih saradnika („Sl. Glasnik RS“, broj 86/2015, 3/2016 i 73/2016). Ovim povodom, na predlog CSU KG organizovane su prezentacije novog Pravilnika, odnosno izmene i dopune ovog Pravilnika, u svim osnovnim i srednjim školama, kao i u predškolskim ustanovama u Kragujevcu. Prva prezentacija je realizovana 22. septembra, a poslednja prezentacija je planirana za 14. oktobar. U navedenom periodu, stručni saradnici CSU KG, sa direktorkom, će održati prezentaciju kolektivima 35 obrazovno-vaspitnih ustanova u Kragujevcu.\nSeminari u CSU KG: „Multimedija u nastavi i učenju u osnovnoj školi“\nU organizaciji CSU KG, u OŠ „Svetozar Marković“, 24. i 25. septembra, realizovan je dvodnevni seminar pod nazivom „Multimedija u nastavi i učenju u osnovnoj školi“. Opšti cilj programa je kako unaprediti i osavremeniti nastavu primenom multimedija u realizaciji nastavnih i vannastavnih sadržaja u osnovnoj školi.\nSeminari u CSU KG: „Škola otvorena roditeljima“\nU subotu, 24. septembra, u organizaciji CSU Kragujevac, održan je seminar pod kataloškim brojem 142 ,,Škola otvorena roditeljima”. Cilj seminara je kreiranje konstruktivnijeg i efektivnijeg rada sa roditeljima, unapredjivanje kvaliteta rada škole/ustanove podizanjem nivoa kompetencija nastavnika i vaspitača i podizanje nivoa saradnje izmedju škole/ustanove i roditelja. Autorke i realizatorke programa su Zorica Popović i Neda Bogojević Preković.\nSastanak autora i realizatora seminara čiju akreditaciju je institucianalno podržao CSU Kragujevac\n21. septembra, u Centru za stručno usavršavanje, u prostorijama Naučnog kluba, održan je sastanak sa autorima i realizatorima programa stručnog usavršavanja, čiju akreditaciju je podržao CSU Kragujevac.\nLLP GRASS PROJEKAT\nU ponedeljak, 19. septembra, u organizaciji CSU Kragujevac, održana je promocija trogodišnjeg, međunarodnog istraživačkog GRASS (Grading Soft Skills - Ocenjivanje socijalnih veština) projekta. Proejkat je finansiran od strane Evropske Unije, u okviru organizacije EACEA i Programa celoživotnog učenja.